Kada veštačka inteligencija zasvira: Google objavio prvu originalnu kompoziciju mašine - startit\nGoogle-ov AI je stvorio originalnu pesmu koja zvuči kao dobro uvežbano dete na malenom sintisajzeru. Da li se muzika i dalje smatra muzikom i kada je ne stvara čovek?\nMarija Gavrilov - 13. Jun, 2016.\nDžez je muzika koju su stvarali skromni, talentovani ljudi sa težnjom da i pored potlačenog života ostave za sobom trag, da pokažu da postoje. Pravac se menjao, ali je uvek ostao usko povezan sa stanjem ljudskog bića i kulturnim nasleđem.\nZa trideset i šest sati hakatona, student sa Prinstona Dži-Sung Kim je ovo pokušao da promeni veštačkom inteligencijom.\nKoristeći dvoslojnu rekurentnu neuralnu mrežu i biblioteke Keras i Theano, Dži-Sung je stvorio softver koji generiše džez muziku, trenirajući je na MIDI fajlu, standardu na koji se oslanja elektronska muzika.\nDeepJazz je dobio značajnu pažnju na HackerNewsu i GitHubu, gde se pokrenula vredna debata: da li softver zaslužuje da se zove veštačkom inteligencijom i da li ovo može da se zove džezom?\nPored toga što mnogi smatraju da džez nije džez ako ga nije stvorio čovek, tehnička debata se bavi problematikom neoriginalnosti stvaralaštva — kažu da DeepJazz ne stvara originalno delo nakon treninga, već pevuši melodiju koju je prethodno čuo.\nZa razliku od Dži-Sungovog generatora, Google je ovog meseca objavio originalnu pesmu svoje veštačke inteligencije. Google Magenta je ekipa koja radi na spajanju koncepta kreativnosti i veštačke inteligencije, a pesmica je jedan od prvih projekata.\nAko je pitanje da li ovo možemo smatrati muzikom i ako je nije stvorio čovek nešto što vas okupira i drži budnima tokom noći, vidimo se na našem prvom AI meetupu u četvrtak.\nPodsecanje i na proslogodisnjeg pobednika TechCrunch Disrupt u Londonu, Jukedeck.


Eurobank opremila dva kabineta ekonomske škole u kragujevcu | Nova Ekonomija\nSedmu donaciju u okviru samostalnog društveno-odgovornog projekta „Škola kao nacrtna za Vas” Eurobank je realizovala u Ekonomskoj školi u Kragujevcu. Banka je učenicima ove škole obezbedila 25 računara sa odgovarajućim serverom i drugu vrednu opremu za Bankarski kabinet i kabinet za Obuku u osiguravajućem društvu.\nVrednost donacije iznosi više od 1,2 miliona dinara, a sredstva su prikupljena humanitarnom Mastercard kreditnom karticom „Eurobank Veliko srce”. Nova oprema koristiće učenicima obrazovnog profila komercijalista i službenik u bankarstvu i osiguranju u njihovom daljem školovanju.\n„Verujemo da su mladi ljudi najveća pokretačka snaga jednog društva i da ih je potrebno na vreme usmeriti i obezbediti im adekvatne uslove za razvoj i napredak. Veoma smo ponosni što i u ovako izazovnim vremenima možemo da doprinesemo njihovom profesionalnom razvoju uz veliku podršku Ministarstvo prosvete, nauke i tehnološkog razvoja, kao i klijenata, korisnika humanitarne Mastercard kreditne kartice. Do sada smo kroz projekat Škola kao nacrtana za Vas uložili više od 7,2 miliona dinara i na taj način obezbedili kvalitetnije obrazovanje učenika srednjih ekonomskih škola u Srbiji“, izjavila je Slavica Pavlović, predsednik Izvršnog odbora Eurobank.\n„Ovo je veoma važna donacija za Ekonomsku školu u Kragujevcu i zahvalni smo Eurobanci koja je kao društveno odgovorna kompanija prepoznala potrebe našeg školskog sistema i odlučila da ulaže u obrazovanje mladih. Oprema koja je dodeljena ovoj školi biće velika podrška učenicima, koji će nakon školovanja biti spremniji za tržište rada. Zajednički cilj svih nas je da radimo na obezbeđivanju kvalitetnih uslova za rad i učenje”, rekao je prvi potpredsednik Vlade Srbije i ministar prosvete, nauke i tehnološkog razvoja Branko Ružić.\nNovi računari Ekonomsko-trgovinskoj školi „Jovan Trajković” u Zrenjaninu\n„Opremanje kabineta novom opremom doprineće većoj zainteresovanosti i motivaciji učenika za rad, učenje i sticanje novih znanja. Takođe, i nastavnici koji rade u ovim kabinetima imaju želju za dodatnim usavršavanjem i obukama iz oblasti bankarstva i osiguranja. Eurobank potvrđuje da razume potrebe za ulaganjima u obrazovanje mladih ljudi, kako bi oni po završetku školovanja odmah mogli da se uključe u rad u bankarskom i osiguravajućem sektoru.Nadam se da će učenici i profesori na najbolji mogući način iskoristiti privilegiju rada i učenja u ovako opremljenim kabinetima na zadovoljstvo svih”, izjavio je Ivan Božović, direktor Ekonomske škole u Kragujevcu.\nSamostalni društveno-odgovorni projekat „Škola kao nacrtana za Vas“ Eurobank je pokrenula 2018. godine, a za to vreme opremiljeno je osam računarskih kabineta u šest gradova Srbije i izdvojeno više od 7,2 miliona dinara.\nEurobank donirala Unicef-u 1,2 miliona dinara za kupovinu inkubatora\nViše od 50 stručnjaka na startap akceleratoru Univerzum – Prij...\nEBRD i EU podržavaju konkurentnost malih i srednjih preduzeća ...\nPoziv mladima za rad u dinamičnom okruženju\nKompanija Delez Srbija priključila se programu Vlade Republike Srbije „Moja p...\nBranko Ružic, ministar prosvete, nauke i tehnološkog razvoja, Goran Vasić, iz...\nKompanija Delez Srbija dobila je sertifikat o doprinosu uštedi emisije CO2, k...\nSimbolično na dan borbe protiv klimatskih promena, British American Tobacco ...\nUzgoj žalfije, proizvodnja kraft piva, peciva ili sveća i aromatičnih ulja, i...\nKompanija Imlek odazvala se danas pozivu Njegovog Preosveštenstva Episkopa ...


Upravno vijeæe Centralne banke BiH (CBBiH) danas je na sjednici u Sarajevu donijelo Odluku o povlačenju iz opticaja novčanica apoena pet KM koje se koriste kao zakonsko sredstvo plaæanja. U opticaju ostaje kovani novac apoena 5 KM, saopæeno je iz CBBiH.\nImaoci novčanica apoena od 5 KM mogu nesmetano tim novčanicama vršiti plaæanja u prometu do 31. decembra ove godine.\nOd 1. januara 2010. godine, novčanice apoena 5 KM, kako se navodi u saopæenju CBBiH, prestaju biti zakonsko sredstvo plaæanja i ne mogu se primati u prometu za podmirivanje bilo kakvih obaveza.\nKomercijalne banke æe, kako se ističe, nastavit da primaju novčanice od 5 KM od 1. januara do 31. marta 2010. godine.\nUpravno vijeæe CBBiH donijelo je i Odluku o preuzimanju i konvertovanju monetarnog zlata. CBBiH preuzima i konvertuje monetarno zlato dobijeno kroz Sporazum o pitanjima sukcesije, u ukupnoj količini od 42.352,167 unci.\nCBBiH æe preuzimanje i konvertovanje monetarnog zlata obaviti po posljednjoj cijeni zlata agencije Reuters, primjenjujuæi srednji kurs za jedan US dolar, prema kursnoj listi CBBiH, na dan 31. marta 2009. godine.\nDodatno kovani novac od jednu KM i 20 feninga zadržat æe osnovna obilježja i tehničke karakteristike, s tim da æe se na naličju nalaziti brojčana oznaka “2009” kao godina kovanja tih apoena.\nBiæe kovano po pet miliona komada kovanica od jednu KM i 20 feninga, a u opticaj æe biti puštane postepeno, prema potrebi.\nUpravno vijeæe je takoðer usvojilo Finansijske izvještaje CBBiH za 2008. godinu te donijelo odluku o raspodjeli čistog profita CBBiH za proteklu godinu.\nRaspodjela čistog profita CBBiH u iznosu od 199.422.958,89 KM bit æe izvršena tako što na račun generalne rezerve CBBiH ide iznos od 79.769.183,56 KM, a na račun obaveza prema budžetu BiH 119.653.775,33 KM.\nUpravno vijeæe CBBiH danas je imenovalo Angelu Mediæ za zamjenika glavnog internog revizora CBBiH, na drugi mandatni period, u trajanju od četiri godine, saopæeno je iz CBBiH.


Mobilne šume mogle bi da pomognu gradovima u suočavanju sa klimatskim promenama - Šumarstvo | Agroklub.rs\nIntegrisanje prirode u gradove građanima može da omogući hlađenje grada, čistiji vazduh, regulisanu obezbeđenost vodom i zaštitu od poplava.\nGradovi u Evropi isprobavaju šeme poput krovnih bašta i "pokretnih šuma" kako bi ugradili više prirode u urbana područja u nastojanju da zaštite svoje građane od klimatskih promena poput vrućina, poplava i suša. Gradovi postaju teža mesta za život jer klimatske promene donose veće temperature, oskudicu vode i poplave, čime ne samo da već zagađeno gradsko područje postaje manje udobno nego i živote dovodi u opasnost.\nIpak, možda je moguće zaštititi građane od tih pretnji integrisanjem više prirode u urbana područja, tvrde istraživači.\n"Izgubili smo pojam kako raditi sa prirodom", rekla je dr. Laura Wendling, urbana naučnica iz VTT Finsko - tehničkog istraživačkog centra. međutim, korišćenjem prirodnih sistema, gradovima je moguće pomoći da se prilagode klimatskim promenama, objavio je EU magazin Horizon.\nPločnici koji apsorbuju kišnicu, zelenije biciklističke staze...\nUključuju jednostavne pristupe poput sadnje novih stabala i stvaranja parkova sa bogatom kolekcijom biološke raznolikosti. Ali oni mogu uključivati i složenija rešenja poput pokrivanja krovova u vegetaciji koja je efikasna za usvajanje ugljenika iz atmosfere, pločnike koji apsorbuju kišnicu i pokretne šume - prenosna stabla u loncima koja se mogu premestiti u žarišta kako bi se pružila hladovina i čist vazduh.\nDr. Wendling je tehnički koordinator UNaLaba, projekta koji želi da dobije informacije potrebne za uverenje više gradova u rešenja koja se zasnivaju na zelenoj svetlosti. Projekat je predstavio izbor pilota u Ajndhovenu u Holandiji, Tampereu u Finskoj i Đenovi u Italiji, kako bi pokazao da li je moguće upotrebom prirode poboljšati otpornost gradova na toplije temperature ili bolje upravljanje vodama.\nMeđu rešenjima koja će se isprobati su zelenije biciklističke staze, koje bicikliste vode duž staza sa većim brojem posađenih biljaka i mogu umanjiti njihovu izloženost onečišćenju vazduha. Takođe koristiće se alge za čišćenje vode uklanjanjem onečišćujućih materija kao što su nitrati i ribnjaci projektovanje za hvatanje viška kišnice kako bi zaštitili gradove tokom oluja.\nProjekat će pratiti uticaj kombinovanih rešenja u svakom gradu i pokušati kvantifikovati koliko su smanjili temperaturu, očistili vazduh i vodu ili sprečili poplave. To će se postići kombinacijom posebnih senzora, nadgledanja vremena, ručnim prikupljanjem podataka i građanima koji će putem aplikacija dostavljati korisne informacije.\nDo 2050. godine očekuje se da će 80% evropskog stanovništva živeti u gradovima, u upoređenju sa 70% danas, što će dodatno povećati potražnju za zemljom i prirodom.\nMnogi gusto naseljeni gradovi takođe imaju istorijske građevine koje mogu da otežaju sprovođenje rešenja zasnovanih na prirodi.\n"Može biti vrlo teško promeniti grad, pogotovo ako je star", rekao je Raul Sančez - Frances, stručnjak za ekološko ozelenjavanje grada u CARTIF tehnološkom centru u Španiji: "Ali gradove treba da smatramo ekosistemom i čovekom kao delom ovog ekosistema."\nProjekat bi trebao da implementira svoja prva rešenja u 2020. godini, uključujući korišćenje uređaja za čišćenje vazduha na pročelju trgovačkog centra u Valadolidu i urbane mobilne šume u Liverpulu. Zatim očekuju da će druga rešenja biti implementirana do 2022. Nakon toga, koristiće prikupljene podatke kako bi pomogli drugim gradovima da vide kako priroda može da pomogne u suzbijanju klimatskih promena.\n"Ako podučavate ljude o rešenjima koja se zasnivaju na prirodi, oni žele rešenja koja se zasnivaju na prirodi", rekao je Sančez-Frances.\nMobilne šume Klimatske promene Projekat Smanjenje temperature Čišćenje vazduha


Povoljnija epidemiološka situacija u Nikšiću, brza vakcinacija bi usporila epidemiju | onogošt.me\nOn je u Jutarnjem programu TVCG rekao da je značajno smanjen i broj novoinficiranih pacijenata, što je dovelo do pada epidemijske krive.\n"Kad govorim o broju pregleda i testiranja, manje ih je nego u prethodnom periodu. A i sam procenat pozitivnih lica u odnosu na uzorkovana lica je značajno manji", rekao je Zejnelagić.\nKomentarišući nedavna okupljanja građana, on je rekao da je svako okupljanje bilo kakvog karaktera epidemiološki rizik.\n"Svako nepoštovanje mjera, nošenja maske, držanja distance nosi rizik od širenja infekcije. Da li će biti rasta broja obljelih vidjećemo u narednom periodu", rekao je Zejnelagić.\nApelovao je na građane da se prijave za vakcinaciju kako bi se iskoristio trend usporavanja epidemije i pada epidemijske krive.\n"Brzo sprovedenom vakcinacijom velikog broja lica dodatno bi ubrzalo usporavanje epidemije i došli bi do bolje epidemiološke situacije u susret ljetu", rekao je sagovornik Jutarnjeg programa.


Kontea brine "faktor Manćini" - Sportske.net\nKontea brine "faktor Manćini"\nTrener šampiona Italije nije bio oduševljen činjenicom da je njegov zemljak Roberto Manćini seo na klupu Galatasaraja dva dana pre no što će se dva kluba sastati u Torinu u okviru drugog kola grupne faze Lige šampiona.\nFudbaleri Juventusa u sredu dočekuju šampiona Turske u okviru 2. kola grupne faze Lige šampiona.\nVeć nakon prvog kola i poraza od Real Madrida u Istanbulu su rešili da smene Fatiha Terima, a dva dana pred duel Juventusa i šampiona Turske na klupu Galatasaraja seo je Roberto Manćini.\nStrateg Juventusa, Antonio Konte, svestan je da njegovi izabranici do pobede sada neće moći nimalo lako.\n"Radujem se što je Manćini našao angažman ali mi nije drago što je Galatasaraj preuzeo baš pred gostovanje tog tima u Torinu. To znači da ćemo imati mnogo problema jer Manćini dobro zna naš stil igre" rekao je Konte.\nGalatasraj je u prvom kolu poražen od Real Madrida rezultatom 6:1 ali Konte ne očekuje lagan posao kada šampion Turske izađe na megdan njegovim izabranicima.\n"Ubedljiv poraz u prvom kolu ne mora da znači ništa, to nas neće zavrati. Nismo iskoristili svoje šanse u duelu sa Dancima tako da protiv Galatasaraja moramo da odigramo maksimalno ozbiljno" istakao je Konte.\nTrener Juventusa još uvek nije odlučio hoće li Mirko Vučinić i Karlos Tevez početi meč jer su obojica imali probleme sa povredama pa se još uvek razmatra jesu li spremni da počnu meč.\nDuel Juventusa i Galatasaraja igra se u sredu sa početkom od 20 časova i 45 minuta.


Fond za humanitarno pravo saopštio je juče da je Apelacioni sud u Beogradu smanjio kazne pripadnicima “Siminih četnika” koji su osuđeni za nečovečno postupanje, silovanje i seksualno zlostavljanje tri Romkinje u selu Skočić u Bosni i Hercegovini 1992. godine i ocenio da su te kazne previše blage.\nFond je, prenosi “Fonet”, u saopštenju naveo da smatra da su kazne previše blage jer je silovanje i seksualno nasilje trajalo više meseci, dve od tri žrtve su bile maloletne i žrtve i danas trpe teške fizičke i psihičke posledice tog zločina.\nInače, Apelacioni sud je u drugostepenom postupku prošle godine potvrdio oslobađajuću presudu protiv pripadnika jedinice “Simini četnici” za rušenje džamije i za ubistvo 27 romskih civila u selu Skočić, dok su Tomislav Gavrić, Zoran Đurđević i Zoran Alić osuđeni na po 10 godina zbog silovanja tri osobe. U trećestepenom postupku Apelacioni sud je ocenio da u drugom stepenu nisu adekvatno cenjene olakšavajuće okolnosti na strani trojice osuđenih. Fond je u saopštenju naveo da, međutim, nisu računate otežavajuće okolnosti, poput one da je Đorđević pravosnažno osuđen za ratni zločin, silovanje dve Bošnjakinje u Bijeljini.\nMerkel se distancirala od MakronaOdržan protest Policijskog sindikata ispred sedišta MUP-a


Putin i Rohani: Oslobođenje Alepa korak ka pobjedi nad terorizmom – dijalogin.tv\nPredsjednik Rusije Vladimir Putin i njegov iranski kolega Hasan Rohani naglasili su u telefonskom razgovoru da je uspješan završetak operacije oslobađanja Alepa važan korak ka potpunoj pobjedi nad terorizmom u Siriji, saopštila je pres-služba Kremlja.\nDvojica lidera su se dogovorila da nastave blisku saradnju u postizanju političkog rješenja sirijske krize, navedeno je u saopštenju.\nBilo je riječi, prije svega, o održavanju pregovora zainteresovanih strana u kazahstanskoj prijestolnici Astani radi postizanja konkretnog dogovora. Prema raznim podacima, tokom evakuacije istočni Alep je napustilo oko 40.000 ljudi, među kojima su i borci. Komanda sirijske armije je 22. decembra zvanično objavila da je Alep potpuno oslobođen od terorista.\nU saopštenju je, takođe, navedeno da je Rohani, takođe, izrazio ruskom predsjedniku iskreno saučešće povodom ubistva ruskog ambasadora u Turskoj Andreja Karlova.\nTotal Visits: 3.225.637


četvrtak, 04 Decembar 2014 19:58\nZenicablog je, na zamolbu posjetilaca, objavio konkurs objavljen u dnevnoj štampi, u vezi radnog mjesta u JU za predškolski odgoj. LINK OVDJE - Svega nekoliko sati, nakon naše objave, donesena je odluka da se konkurs poništi.\nKako su nam potvrdili zaposleni u JU, ovo je drugi put da se isti konkurs za isto radno mjesto poništi, nakon što je objavljen na našem Portalu. Nije pojašnjeno da li se radi o slučajnosti, a nije saopćen ni razlog poništavanja.\nNa društvenim mrežama se navodi da je konkurs poništen, jer su njega vidjeli i oni koji "nisu trebali", odnosno da su se počeli javljati kandidati koji imaju bolju stručnu spremu i kvalifikacije od kandidata za kojeg je "konkurs pisan".\nOno što se ne može sporiti jeste da je čudno da konkurs objavljen 2.12., bude poništen dan kasnije.\nNapominjemo da je ova, kao i julska objava urađena nekomercijalno (za razliku od drugih) i da je imala za cilj da oglas vidi veći broj zainteresovanih, što bi JU omogućilo da ima veći i bolji izbor među kandidatima.\nju za predskolski odgoj\nViše iz kategorije: « Brza cesta Lašva-Donji Vakuf Meridijan - brend iz Zenice »


Koalicija KOMA: Održano 6 javnih debata\nFondacija za socijalno uključivanje u Bosni i Hercegovini (FSU u BiH) je, u saradnji s Inicijativom za bolju i humaniju inkluziju (IBHI), u novembru 2014. godine osnovala Koaliciju marginalizovanih grupa u BiH – KOMA i vrši ulogu sekretarijata KOME. Koalicija KOMA okuplja pojedince, nevladine organizacije, predstavnike javnih institucija, društveno odgovorne firme i socijalna preduzeća u misiji rješavanja prioritetnih problema u sektoru ljudskih prava marginalizovanih grupa. KOMA trenutno broji 62 članice iz cijele BiH i cilj joj je da putem javnog zagovaranja direktno utiče na proces donošenja javnih politika u ovoj oblasti. Izvršni odbor Koalicije KOMA imenovan je na osnivačkoj konvenciji Koalicije 17. novembra 2014. godine i održao je dva sastanka – 11. februara i 6. maja 2015. godine.\nKoalicija marginalizovanih grupa u BiH – KOMA u 2015. godini provodi dvije kampanje javnog zagovaranja usmjerene na poboljšanje statusa marginalizovanih grupa i građana u BiH. Prva kampanja odnosi se na uspostavljanje minimuma socijalne sigurnosti i jednakih mogućnosti, a druga na regulisanje vaninstitucionalne podrške građanima iz marginalizovanih grupa.\nCilj kampanja je usvajanje entitetskih mjera kao što su izmjene i dopune resornih zakona ili drugih akata, ili donošenje novih akata kojima će se regulisati ova problematika.\nMedijski brifing za kampanju „Uspostavljanje minimuma socijalne sigurnosti i jednakih mogućnosti održan je 13.3.2015. godine. Članovi Tijela za javno zagovaranje (TJZ) za prvu kampanju su predstavnicima medija dali pregled trenutne situacije u oblasti socijalne zaštite, objasnili ponuđeno rješenje i značaj minimuma socijalne sigurnosti i jednakih mogućnosti za poboljšanje položaja marginalizovanih građana.\nMedijski brifing za kampanju „Regulisanje vaninstitucionalne podrške građanima iz marginalizovanih grupa“ održan je 26.3.2015. godine. Članovi TJZ su novinarima dali pregled trenutne situacije u oblasti institucionalne podrške i primjerima objasnili značaj vaninstitucionalne podrške svim građanima na nivou lokalne zajednice za poboljšanje položaja marginalizovanih građana.\nS ciljem otvaranja međusektorskog dijaloga između građana BiH, nevladinih organizacija i predstavnika vlasti i javnih institucija o konkretnim koracima koje je potrebno poduzeti da bi se ostvario napredak u oblastima kojima se bave obje kampanje, tokom aprila i maja 2015. godine održano je 6 javnih debata – po 3 u okviru obje kampanje. Moderator svih 6 javnih debata bio je Ahmed Burić, uvaženi bosanskohercegovački novinar, književnik i kolumnista.\nJavne debate za kampanju „Uspostavljanje minimuma socijalne sigurnosti i jednakih mogućnosti“ održane su u Mostaru (15. aprila), Sarajevu (6. maja) i Banjoj Luci (27. maja). Usvojeni zaključci javnih debata nude rješenja koja promovišu unapređenje javnih politika što će rezultirati boljim ciljanjem potreba marginalizovanih grupa i pravednijom raspodjelom naknada u okviru sistema socijalne zaštite. Učesnici: građani BiH, predstavnici nevladinih organizacija i javnih institucija zajednički su usvojili zaključke i preporuke usmjerene na ostvarivanje minimuma socijalne sigurnosti i jednakih mogućnosti, ujednačenih unutar entiteta, čime se stvaraju uslovi za otklanjanje postojeće teritorijalne diskriminacije među korisnicima i približavanje društvu jednakih mogućnosti za sve građane. Zaključci će biti predstavljeni relevantnim ministarstvima i javnim institucijama s ciljem usvajanja konkretnih mjera do kraja 2015. godine.\nBanja Luka, 27.5.2015.\nU okviru kampanje „Regulisanje vaninstitucionalne podrške građanima iz marginalizovanih grupa“ takođe su održane tri javne debate, u Sarajevu (22. aprila), Banjoj Luci (13. maja) i Trebinju (19. maja). Krajnji cilj je transfer određenih socijalnih usluga na aktere u lokalnoj zajednici, koji se može odvijati i dijelom putem transfera javnih usluga na subjekte nevladinog i privatnog sektora, ili formiranje socijalnih poduzeća. Učesnici: građani BiH, predstavnici nevladinih organizacija i javnih institucija zajednički su usvojili zaključke i preporuke usmjerene na regulisanje vaninstitucionalne podrške kao humanijeg modela društvene pomoći marginalizovanim grupama koji će, takođe biti predstavljeni javnim institucijama i relevantnim ministarstvima na svim nivoima.\nBanja Luka, 13.5.2015.\nSljedeći korak Koalicije KOMA biće intenzivnije zagovaračke aktivnosti i direktan pritisak na relevantna ministarstva i institucije s ciljem pokretanja procesa realizacije usvojenih zaključaka.\nZa više informacija o Koaliciji KOMA posjetite web stranicu www.koma.ba


Digitalizovali se i oni što nikad to nisu planirali | Nova Ekonomija\nDigitalizovali se i oni što nikad to nisu planirali\n„Digitalizuj se i preživi (Go digital and survive)” – mogao bi da postane moto kompanija koje su pogođene krizom izazvanom pandemijom korona virusa. Naime, iako 92% firmi u Srbiji očekuje pad prihoda u ovoj godini, kako pokazuje istraživanje Privredne komore Srbije, postoje one firme koje su krizu podnele bolje od drugih.\nTako je, na primer, trećina firme iz IT sektora, proizvodnje hrane i pića i poljoprivrede u toku pandemije uspela da zaposli nove radnike. Kako se ističe u istraživanju, ovo upravo može biti rezultat toga što su se kupci okrenuli onlajn trgovini, ali i što je došlo do povećane potražnje za elementarnim potrebama domaćinstava.\nSa druge strane, najlošije su prošla preduzeća koja zavise od fizičke prisutnosti kupaca i ne mogu svoje poslovanje da obave u potpunosti preko interneta, kao što su saobraćaj, trgovina, industrija događaja, turizam ili proizvodnja hrane. Takođe, kriza je značajno više pogodila mala preduzeća nego velike kompanije.\nSve ovo može značiti samo jedno – digitalna transformacija će postati neophodna i to naročito ako ste mali. Čini se da je ovo prepoznala i većina firmi, te trećina domaćih preduzeća planira da otvori nove kanale oglašavanja primenom digitalnog marketinga i digitalizuje svoje poslovne procese. Isti udeo firmi osnažio je svoje dosadašnje onlajn poslovanje, dok je 13% firmi otvorilo svoj veb-šop kao odgovor na krizu ili planira da to uradi.\nPandemija podsetila firme da moraju biti onlajn\nKosta Andrić, izvršni direktor ICT Hub-a, objašnjava za „Novu ekonomiju“ da su se digitalnoj transformaciji okrenule i one kompanije koje o ovom načinu poslovanja nikada nisu razmišljale i koje su smatrale da to u Srbiji nikada neće proći.\n„Ova lekcija nas je sve naučila da o takvim stvarima treba razmišljati na vreme. Pandemija je samo ubrzala promene koje se inače dešavaju. Samo je bila jedan akcelerator svih dešavanja“, kaže Andrić.\nŠta zapravo predstavlja digitalna transformacija? Da li to znači pokretanje sajta ili pravljenje veb-šopa? Ne, kaže Andrić, veb-šop je zapravo tek završnica čitavog procesa koji mu prethodi.\n„Transformacija poslovanja i transformacija načina kako firma razmišlja o tržištu, kako pristupa kupcu, kako sagledava gde se taj kupac danas nalazi, koliko je on fizički prisutan, koliko je digitalan, sagledavanje potreba korisnika, veština kompanija, onda definisanje šta su to potencijalno novi proizvodi, sve to spada u proces digitalizacije. U tom smislu ta transformacija, koju ljudi vrlo pogrešno vide samo kroz e-commerce, zapravo predstavlja digitalizaciju poslovanja, načina kako firma funkcioniše, dodatne edukacije i zato je to malo složeniji proces“, objašnjava Andrić.\nMožda najbolji primer nalazi se u tekstu organizacije Startit koji upoređuje naručivanje taksi vozila preko Vajbera ili Tvitera i korišćenje usluga Uber vozila. U prvom slučaju, taksi prevoznici su samo iskoristili mogućnosti koje pružaju društvene mreže, ne menjajući suštinski svoje poslovanje, dok je Uber pokrenuo apsolutno novi model prevoza putnika koji uz pomoć brojnih tehnologija umrežava one koji traže prevoz sa onima koji ga nude, istovremeno koristeći geolokaciju, onlajn plaćanje i sistem bezbednosti. Dakle, naručivanje taksi vozila na Tviteru nije digitalizacija, dok Uber to jeste.\nIpak, imajući u vidu složenost samog procesa, postavlja se pitanje imaju li mala preduzeća resursa i kapaciteta da se upuste u ovu avanturu. Andrić preporučuje da se počne sa „manjim koracima i bržim pobedama“.\n„Do te šire slike treba napraviti mapu manjih koraka koji su uspešni, koji grade samopouzdanje da je to dobar smer“, kaže on.\nKako smo paradajz brali na internetu\nJedan od tih koraka napravili su Ana i Veljko Nešić, koji su prvo pokrenuli fejsbuk-grupu „Mali proizvođači hrane u Srbiji“ koja je trenutno broji više od 60.000 članova, a zatim napravili i platformu na kojoj mali proizvođači mogu da plasiraju svoje proizvode. Ova grupa postala je ogledalo toga kako su kupci u vanrednom stanju gotovo preko noći promenili svoje navike, pa su se vikendom umesto na pijacu, zaputili na Fejsbuk.\n„Grupa postoji od jeseni 2019, ali je veliki deo svog rasta zaista ostvarila u periodu vanrednog stanja u martu i aprilu ove godine. Pijace su se zatvorile, ljudima je kretanje bilo ograničeno, a imali su potrebu da vode računa o zdravlju, u šta svakako spada i ishrana. Sve te okolnosti su uticale da grupa doživi pravi bum u vreme pandemije, gde se za relativno kratak period u grupu učlanilo nekoliko desetina hiljada ljudi, a brojni proizvođači počeli da nude svoje proizvode“, objašnjava Veljko Nešić za „Novu ekonomiju“.\nDa je kupovina preko interneta (e-commerce) zaista doživela ekspanziju, potvrđuju i podaci o tome da je Amazon u toku krize otvorio nekoliko desetina hiljada radnih mesta, a da je vrednost akcija ovog preduzeća skočila za čak 40 odsto. Ovaj podatak u svom „Skeneru digitalne privrede“ ističe Inicijativa „Digitalna Srbija“ dodajući tome i da je sajt Shopify svakog dana beležio saobraćaj kao da je „crni petak“ (Black Friday), dok je domaći sajt Kupujem Prodajem premašio parametre pre krize i to pre svega u broju novih korisnika.\nIpak, nije lako prodavati preko interneta, objašnjavaju i Nešići, jer kako kažu najveći problem malim proizvođačima predstavlja organizovanje dostave, te rade na projektu koji bi trebalo da im u ovom segmentu pomogne.\nIzazovi koje pred privrednike postavlja proces digitalne transformacije mogli bi da budu lakši ukoliko bi postojala saradnja između tradicionalnih preduzeća i digitalnih i inovativnih kompanija ili startapa. Međutim, ovaj vid saradnje još uvek je prilično nerazvijen, dok njegovo unapređenje zahteva ozbiljnu analizu, objašnjava Nebojša Đurđević, direktor Inicijative „Digitalna Srbija“.\n„Za ovu priliku dovoljno je da naglasimo da manjak IT resursa na globalnom nivou diktira mnogo više cene rada i donosi bolje prihode, što domaće tržište često ne može da isprati. Zbog toga naše IT kompanije koje se bave razvojem digitalnih rešenja uglavnom rade za strane klijente. Drugi problem je što u tradicionalnim kompanijama često ne postoji svest o korisnosti saradnje sa digitalnim kompanijama“, kaže Đurđević za „Novu ekonomiju“.\nSa druge strane, kako dodaje, u istraživanju „Skener digitalne privrede“, koje je Inicijativa objavila u momentu kada je nastupila kriza, 35 odsto kompanija je reklo da je ubrzalo proces digitalne transformacije kako bi što pre odgovorilo na okolnosti koje su nastale usled COVID-19 pandemije.\n„Kada smo ih pitali koji su to projekti iz domena digitalizacije, jedan od odgovora je bila saradnja sa startapima i inovativnim kompanijama. Dakle, očigledno je u ovom segmentu kriza pozitivno uticala na donosioce odluka u tradicionalnim biznisima.“\nĐurđević ističe i da, uprkos očekivanjima, domaće digitalne kompanije nisu otporne na krizu i da dve trećine startapa koji su se požalili na negativne posledice beleži pad prodaje od 60 odsto, dok je kod frilensera ovaj procenat duplo manji.\n„Potresi poput ovog ostavljaju znatno veće posledice po startap ekosisteme koji su u ranoj fazi razvoja, u koje spada i naš. Startapi u ovoj fazi najčešće nemaju ili imaju vrlo male prihode i zavise od investicionih aktivnosti koje se u periodima krize takođe smanjuju, a kojih je u našem okruženju manjkalo i u periodu pre pandemije“, objašnjava Đurđević.\nDržava pomogla digitalno poslovanje\nOno što ostavlja nadu za firme koje su krenule u proces digitalne transformacije jeste da je država poslednjih godina radila na poboljšanju uslova za rad digitalnih i inovativnih kompanija, kako objašnjava Kosta Andrić.\n„Mislim da je veoma mnogo stvari urađeno u protekle tri godine. Od toga da postoje poreske olakšice za firme koje unutar sebe organizuju istraživanje, razvoj i investiraju u inovacije, razni podsticaji za tu vrstu namene, regulisanje zakona o elektronskoj trgovini, olakšanje načina plaćanja, uređenje alternativnih izvora finansiranja – to su sve stvari koji su dobri signali.“\nOn dodaje da očekuje da će kriza dovesti do sve izraženijeg ukrupnjavanja kapitala na tržištu i da se već vidi da veće kompanije preuzimaju manja preduzeća koja su u padu. Kada je u pitanju tržište rada, Andrić očekuje da će određeni broj kvalitetnih ljudi ostati bez posla jer su industrije u kojima su radili teško pogođene, dok će istovremeno pasti cena rada. Na taj način će neke druge kompanije koje su imale teškoće da pronađu odgovarajuće stručnjake, dobiti priliku da ih zaposle.\nAndrić takođe predviđa da će kriza dovesti do brisanja granica između industrija.\n„To znači da ako se danas bavite telekomunikacijama, sutra lako postajete banka, banka postaje IT kompanija, toga će biti sve više. Vidimo da velike kompanije lansiraju velike e-commerce platforme koje se na bave samo njihovim nadležnostima nego prodaju sve, od igle do lokomotive. To mešanje i rušenje barijera između industrija znači da zapravo konkurencija može da vam bude svako.“\nIzmenjeno tržište i „nova normalnost“, koja je sve izvesnija, sa sobom donosi i nove izazove. Kako se ističe u članku objavljenom sa sajtu Evropske komisije, koji se odnosi na primenu veštačke inteligencije i digitalne transformacije za vreme pandemije, u ovom periodu je najvažnije da države na sebe preuzmu kontrolu i regulisanje protoka podataka, odnosno načina na koji se oni prikupljaju, ko ih sakuplja, u koje svrhe i za šta ih upotrebljava. Ovakva pitanja veoma su značajna kada se, primera radi, prikupljaju podaci mobilnih operatera o kretanju ljudi kako bi se kontrolisalo širenje pandemije, što je bio slučaj poslednjih meseci.


Niška televizija » Studenti protestovali u Beogradu i Nišu\nTagovi: protest, studenti\nBEOGRAD, NIŠ – Studenti okupljeni u asocijaciji „Studentski front“ danas su organizovali protestnu šetnju centralnim ulicama u Beogradu, nezadovoljni izmenama Zakona o visokom obrazovanju, a protestovali su i akademci u Nišu.\nDeo beogradskih studenata je sa platoa ispred Filozofskog fakulteta prošetao do Skupštine Srbije i potom su se vratili na plato gde će, prema rečima Marka Šovića iz „Studentskog fronta“, biti održan zbor i doneta odluka o daljim aktivnostima.\nStudenti traže da broj obaveznih ispitnih rokova u školskoj 2014/2015. bude šest, umesto pet, kao i da oni koji su upisani u prvu godinu studija školske 2010/2011, imaju pravo da se finansiraju iz budžeta godinu dana po isteku redovnog trajanja studija, rekao je Šović Tanjugu.\nAkademci se protive i smanjenja kvota za upis na master studije, rekao je Sović i naveo da akademci traže i da započne rad na novom Zakonu o visokom obrazovanju i da ta asocijacija insistira na zakonu koji bi podrazumevao potpuno besplatno visoko obrazovanje, finansirano iz budžeta.\nStudentski front insistira i na reformi sistema studentskog predstavništva, koje podrazumeva uvođenje studentskih zborova, i delegatskog sistema sa predstavnicima koje delegira zbor i koji su smenjivi u svakom trenutku, rekao je on.\nTokom protesta saobraćaj je u centru Beograda bio otežan, a ranije danas na popularnom platou protestovao je i deo studenata Filozofskog fakulteta.\nOni su od uprave zahtevali da se ukine naplata prijavljivanja godine studentima sa više od 60 bodova, vraćanje budžetski finansirane produžene godine za sve studente koji su na budžetu upisali četvrtu godinu.\nČlanovi „Studentskog fronta“ su polovinom maja upali u zgradu Rektorata UB i tu ostali čitavu noć, a sutradan na konferenciji saopštili da traže besplatno školovanje.\nI u centru Niša danas su protestovali akademci, čije je neformalno okupljanje inicirao student Ekonomskog fakulteta Mihajlo Pavlović.\nNiški studenti takođe traže da se ne smanjuje broj ispitnih rokova, kao i regulisanje apsloventskog staža na povoljniji način kako ne bi gubili pravo na menzu i studentski dom.\nStudenti su nezadovoljni zbog odluke o ukidanju apsolventskog staža koja pogađa sada one upisane 2010/11. godine i navode da ih prilikom izmena i dopuna Zakona o visokom šklostvu niko nije pozvao da iznesu svoje mišljenje.\ntanjug 01.10.2014 16:54\nBroj korisnika narodne kuhinje u Srbiji iz dana u dan sve veći (VIDEO)


Priština: Priča o podeli Kosova je igranje vatrom - Bujanovačke\nPočetna NASLOVNA Priština: Priča o podeli Kosova je igranje vatrom\nPriština: Priča o podeli Kosova je igranje vatrom\nBujanovačke14. feb 2018.NASLOVNA, POLITIKA0\nBUJANOVAC, PRIŠTINA, BEOGRAD, 14. februar 2018. (foto: DRITON BUBLAKU, Zeri)- Kosovska opozicija se oštro protivi bilo kakvoj inicijativi za podelu Kosova ili razmene teritorija sa Srbijom, dok analitičari u Prištini upozoravaju da ovakve priče predstavljaju „igranje vatrom“, prenosi prištinski dnevnik Zeri.\nPredstavnici opozicije na Kosovu procenjuju da sa Srbijom ne bi trebalo ni da se raspravlja o ovoj temi, već jedino o priznavanju nezavisnosti Kosova.\nPolitički analitičari u Prištini raspravu o razmeni teritorija između Kosova i Srbije tumače kao „igru vatrom koja može da izazove nemire“, procenjujući da tu priču plasiraju oni koji ne žele dobro Kosovu.\nZeri prenosi da su „o podeli Kosova i crtanju novih granica na Balkanu“ pre nekoliko dana u Tirani razgovarali predsednik Kosova Hašim Tači, premijer Albanije Edi Rama i lider Demokratske unije za integraciju u Makedoniji Ali Ahmeti.\nTači je, međutim, u ponedeljak, posle susreta sa slovenačkim predsednikom Borutom Pahorom, rasparavu o podeli Kosova opisao kao remetilački i štetan faktor.\nZeri prenosi i izjavu Milovana Drecuna, šefa Odbora za KiM Skupštine Srbije, koji je rekao da „Tači ispod stola pokušava da nametne priču o razmeni teritorija“.\nKosovski premijer Ramuš Haradinaj u intervjuu za „DW“ rekao je da izjave o teritorijalnoj podeli srpskih političara nisu ozbiljne i da su takve igre rizične.\nTAGedi rama haradinaj Kosovo milovan drecun pregovori srbija tači\nPrevious PostZa informisanje manjina 21,8 miliona Next PostŠukri Imeri na čelu Nacionalnog saveta Albanaca


Sandra Maran odbranila titulu šampionke Srbije u boksu - eVršac\nSandra Maran, članica BK Gard iz Vršca, ponovila je prošlogodišnji rezultat i ponovo se okitila šampionskom titulom u kategoriji dama do 48kg, na Pojedinačnom prvenstvu Srbije u boksu za 2021. godinu.\nPlemenita veština u punoj raskoši, u srcu Šapca, iznedrila je plemenite emocije i nove šampione Srbije. U ovom elitnom takmičenju nastupilo je oko 80 najboljih takmičara i takmičarki za gorbe za mesto u reprezentativnoj selekciji.\nFinalni mečevi Pojedinačnog prvenstva države za 2021. godinu, u konkurenciji seniorki i seniora, održani su u nedelju 26. septembra pred prepunim centralnim Trgom grada smeštenog na tromeđi Mačve, Pocerine i Posavine.\nPosle četiri dana velikih borbi, finalni mečevi, u direktnom TV prenosu na TV Arena Fight, lansirali su nove zlatne devojke i momke srpskog boksa u svim težinskim kategorijama.\nNa ceremoniji proglašenja pobednika, njoj je zlatnu medalju uručio Tadija Kačar legenda bokserskog sporta.


Preminuo umirovljeni vladika Atanasije | Blok vesti\nNakon borbe sa koronavirusom, u trebinjskoj bolnici danas je u 83 godini umro penzionisani episkop zahumsko-hercegovački i primorski Srpske pravoslavne crkve (SPC) Atanasije.\nFoto: Foto: Srđan Ilić / Vladika Atanasije\nVladika Atanasije se od polovine februara lečio od zaraze koronavirusom.\nPre dva dana Eparhija zahumsko-hercegovačka i primorska SPC je saopštila da je njegovo zdravstveno stanje teško, a u utorak ga je posetio episkop budimljansko-nikšićki i administrator Mitropolije crnogorsko-primorske Joanikije.\nIz Mitropolije zahumsko-hercegovačke je saopšteno da će obaveštenje o sahrani vladike Atanasija biti objavljeno naknadno.\nPrevious articleVIŠESTRUKI SILOVATELJ OSUĐEN NA 14 GODINA: Branio se da je igrajući američki fudbal primio mnogo udaraca u glavu\nNext articleSVE PRŠTI OD HIT SNIMAKA: Paartizan otvorio TikTok profil (VIDEO)


Vesti online / Slobodno Vreme / Putovanja / Ne činite ovo na Sardiniji\nOve nedelje jedan četrdesetogodišnji Italijan koji živi u Velikoj Britaniji platio je kaznu od hiljadu evra zato što ga je policija uhvatila da puni jednu flašicu peskom na plaži Gallura.\nProblem pogađa Sardniju godinama, a prošlog leta je pronađeno više od tone peska u koferima turista na aerodromu Kaljari. Uprkos znakovima upozorenja na plaži, turisti ih ignorišu.\nPesak se uglavnom pakuje u plastične flašice ili kesice i nosi ime plaže sa koje je uzet. Iako ova praksa turista izgleda bezopasno, osim što je svojevrsna uvreda italijanskom narodu, predstavlja štetu za okruženje ostrva.\nOd skoro su na snazi nove zakunske regulative koje nalažu kažnjavanje turista koji na bilo koji način remete prirodnu sredinu na Sardiniji.\nNemačka ambasada u Rimu već je obavestila turiste koji dolaze na letovanje u Sardiniju da ovo nikako ne čine, a njihovim stopama kreću i druge ambasade najbrojnijih turista na ovom italijanskom ostrvu.\nPUTOVANJA Ovo je najveća greška koju turisti prave prilikom posete Rimu


Jagodinci spremaju ofanzivu na Partizan! - Sportske.net\nJagodinci spremaju ofanzivu na Partizan!\nPosle 0-3 u Humskoj, fudbaleri Jagodine u revanšu polufinala Kupa protiv Partizana više nemaju šta da izgube. Zbog toga će pokušati da napadačkom igrom eventualno iznenade velikog favorita i ako ništa drugo, bar izbore utešnu pobedu.\nTrener fudbalera Jagodine Simo Krunić izjavio je danas da se njegova ekipa u revanš meču polufinala Kupa Srbije protiv Partizana neće opterećivati rezultatom, već da će pokušati da odigra dobru utakmicu.\n"U prvoj utakmici koju smo izgubili sa 3:0, pokušali smo da napadnemo Partizan i damo gol. Partizan nam je dao dva gola iz klasičnih kontri i to je pokazatelj da smo išli da se nadigravamo. To ćemo da uradimo i na ovoj utakmici", rekao je Krunić na konferenciji za medije.\nJagodina sutra dočekuje Partizan u revanš meču polufinala Kupa Srbije.\nU prvom meču polufinala, koji je odigran 18. marta, Partizan je na svom stadionu slavio sa 3:0, a Krunić je naveo da je svestan da je taj rezultat u ovom trenutku nedostižan za njegovu ekipu.\n"Nećemo razmišljati o rezultatu, već ćemo pokušati da odigramo jednu dobru, otvorenu utakmicu. Nismo opterećeni rezultatom, nema pritiska. Imamo nepovoljan rezultat i toga smo svesni, ali mi to ne gledamo. Ovi momci su pokazali da mogu da igraju protiv svakoga i daćemo sve od sebe da se predstavimo u što boljem svetlu", ocenio je Krunić.\nFudbaler Jagodine Nikola Antić rekao je da će igrači pokušati da odigraju borbenu i čvrstu utakmicu.\n"Ići ćemo na pobedu. Pozvao bih navijače da dođu u što većem broju koji će nam itekako biti potrebni", poručio je Antić.\nRevanš utakmica polufinala Kupa Srbije između Jagodine i Partizana igra se sutra u Jagodini od 19.00.


TURIZAM NAJTEŽE POGOĐENA PRIVREDNA GRANA U 2020. GODINI Ogromne gubitke koliko-toliko nadoknadili domaći gosti - Biznis.rs\n5.1.2021 09:06 Autor: Marija Jovanović 0\nJedna od najtežih godina za turizam u celom svetu, pa i u Srbiji upravo je protekla 2020. Zbog pandemije korona virusa, gotovo svi meseci...\nJedna od najtežih godina za turizam u celom svetu, pa i u Srbiji upravo je protekla 2020. Zbog pandemije korona virusa, gotovo svi meseci skoro da su prošli bez turističkog prometa. Iako je zabeležen znatno manji broj inostranih gostiju, gubitke su koliko-toliko uspeli da nadoknade domaći turisti.\n„Devizni priliv od turizma u Srbiji u prvih deset meseci 2020. godine iznosio je 855 miliona evra, sto je 27 odsto manje nego u istom periodu prošle godine. U 2019. godini smo zabeležili rekordan devizni priliv koji je iznosio 1,436 milijardi evra, imali smo sve razloge da verujemo da će se taj trend nastaviti, što su potvrđivali rezultati turističkog prometa u januaru i februaru, ali je Covid-19 uticao na to da turizam bude jedna od najjače pogođenih privrednih grana“, kaže za Biznis.rs direktorka Turističke organizacije Srbije Marija Labović.\nVelike gubitke za turističku privredu u određenoj meri umanjilo je povećanje broja domaćih turista, ali mahom na destinacijama van velikih gradova, objašnjava naša sagovornica i dodaje da je najveće gubitke pretrpela turistička privreda u velikim gradovima.\nPandemija nekim destinacijama donela i bolje rezultate\n„Destinacije koje beleže veći ukupan broj turista u prvih deset meseci 2020. u odnosu na isti period 2019. godine su Stara planina, Divčibare, Sokobanja, Banja Vrdnik i Ribarska banja“, napominje direktorka TOS.\nFoto: TO „Zlatibor“\nTOS pojačava saradnju sa domaćim travel influenserima\n„Kada su u pitanju aktivnosti TOS za 2021. planirana je pojačana saradnja sa domaćim travel influenserima i blogerima, kao i veća aktivnost na digitalnim formatima. Fokus će biti na pratiocima iz Srbije i regiona, ali će sadržaj biti prilagođen tako da bude zanimljiv i mnogobrojnim pratiocima TOS digitalnih kanala komunikacije iz inostranstva“, kaže Labović.\nAkcenat u 2021. biće na turizmu koji je vezan za prirodu i proizvode ruralnog turizma, aktivnog odmora u prirodi i slično, odnosno na tzv. „Slow Adventure“ proizvodu, objašnjava naša sagovornica i dodaje da istraživanja pokazuju da će trendovi tražnje zbog pandemije ići u tom pravcu.\n„Takođe, očekuje se da će uglavnom turisti ići na destinacije koje su im dostupne automobilom, pa se naglasak stavlja na zemlje regiona. Ponosni smo i na to što je Srbiju čuveni magazine FORBS uvrstio na listu zemalja koje treba posetiti nakon pandemije, nadamo se da će i to biti razlog više da Srbija bude prvi izbor za putovanje turistima širom sveta čim se za to steknu uslovi“, navodi direktorka TOS.\nKada je reč o ponudi i merama zaštite, ona naglašava da turistički centri prate sve mere i preporuke koje donosi Vlada Srbije i tome prilagođavaju svoju ponudu. „U hotelima se ne izdaju sve sobe, hrana se poslužuje bez direktnog kontakta sa gostima, dok se u fitnes i velnes centrima termini zakazaju“, podseća Labović.\nDESTINACIJE PROMET SRBIJA TURISTI TURISTIČKA ORGANIZACIJA SRBIJE\nBonitetna kuća CompanyWall otkriva koja je privredna grana u regionu…\nKOMPANIJA UBER BELEŽI OGROMNE GUBITKE Prihodi u trećem kvartalu manji za 18 odsto


Muški odbojkaški klub „Metalac-Takovo“ – pripreme za novu sezonu – GMinfo\nfoto: Ok „Metalac-Takovo“\nVeć uveliko se muški odbojkaški klub „Metalac-Takovo“ priprema za novu sezonu u Prvoj A ligi Srbije. Nastupajuća sezona će biti izuzetno teška jer zbog pandemije virusa COVID-19, u ovoj ligi nastupa dva kluba više, a konkurencija za prvo mesto i ulazak u Super ligu je nikad veća.\nZbog svega toga odbojkaši „Metalac-Takova“ su već početkom avgusta počeli sa intezivnim pripremama. U programu su bili i prijateljski mečevi sa klubovima iz regiona, pre svega sa Superligašima OK „Radnički“ iz Kragujevca, OK „Ribnica“ iz Kraljeva i OK „Crvena zvezda“ iz Beograda, gde smo zabeležili dva poraza (3:0 od „Radničkog“ i 3:2 od „Zvezde“) i pobedu (3:1 sa „Ribnicom“).\nPored ovih mečeva, milanovački odbojkaši su igrali i sa ukrajinskim „Šahtjorom“, koji igra u Ligi šampiona (poraz od 3:1) i budućim protivnicima u okviru Prve A lige OK „Valjevo“ iz Valjeva (pobeda 3:0).\n– Da smo dostojan protivnik svakome, a zahvaljujući uspešnoj saradnji sa Odbojkaškim savezom Srbije, naš odbojkaški klub je dobio poziv i proteklog ponedeljka odigrao prijateljski meč sa juniorskom reprezentacijom Srbije, koja se nalazi na pripremama u kragujevačkim Šumaricama, u pohodu na evropsko juniorsko prvenstvo. Već odmakle i detljane pripreme, a i uigranost naše ekipe, bili su dovoljan razlog da milanovački odbojkaši slave u svih pet odigranih setova – kažu u OK „Metalac-Takovo“.\nPriliku da igraju protiv svojih vršnjaka dobili su i kadeti i juniori, i pokazali su zavidan nivo odbojkaških sposobnosti. Tu su se, pre svih, istakli mladi dizač Andrej Polomac, zatim korektor Nikola Milinković i srednji bloker Mihailo Ivanović.\n– Do početka sezone, u planu je još prijateljskih utakmica – sa OK „Spartak“ Ljig, našim konkurentima u Prvoj A ligi i još jedna utakmica sa juniorskom reprezentacijom Srbije, a sve u cilju da što bolje uđemo u takmičarski ritam, i što da ne – napravimo istorijski uspeh ulaskom u Super ligu Srbije – kažu u ovom klubu.\nV. Rudić, gminfo.rs


Besplatna obuka za pravilno korišćenje dečijih autosedišta – Udruženje RODITELJ\nAktuelni projekti Bezbednost dece u saobraćaju Deca Sigurnost dece\nby Roditelj 30/09/2018 30/09/2018 0214\nKada razmišljamo o deci prve dve stvari koje bi trebalo da se obezbede za njihov siguran rast i razvoj jesu zdravlje i bezbednost. Kada govorimo o bezbednosti najvažniji deo jeste bezbednost dece u saobraćaju. Ova tema često zna da bude zanemarena rečenicom “Neće se to nama destiti”, ali mi ne možemo da znamo šta će se desiti i kada će se desiti.\nIz tog razloga pozivamo vas na besplatnu obuku za pravilnu upotrebu dečijih autosedišta koja će se održati\n12.10.2018. godine u 15:00 u Kancelariji za mlade Zemun\n(prijave na mail centarzaranirazvoj@gmail.com)\nObuka će sadržati kratak teorijski deo i praktičan deo koji će se izvesti napolju, gde ćete na licu mesta videti kako se pravilno posatavlja autosedište i naravno probati sami da namestite ukoliko želite. Na kraju ćemo imati jedno darivanje gde će nekoliko vas iz publike osvojiti dečije autosedište.\nOvo je samo jedna u nizu obuka koje će Udruženje RODITELJ sprovesti do kraja tekuće godine u saradnji sa Hyundai Srbija u sklopu projekta “Superheroji na putu”. Hyundai Srbija već 10 godina sprovodi različite programe koje imaju za cilj promociju bezbednosti dece u saobraćaju i veliko nam je zadovoljstvo što su nas prepoznali kao partnere u svojim aktivnostima.\natestatest bezbednosti auto-sedistaautosedištabezbednost dece u saobraćajuobukaZemun\nRoditelj 18/04/2012 23/11/2012\nRoditelj 01/04/2011 02/04/2011


29.10.2017 u 10:58\nRazgraničenje sa BiH do kraja godine\nPrema izveštajima agencija Poštujemo interese SAD, EU, Rusije, ali štitimo interes Srbije, izjavio je predsednik Srbije Aleksandar Vučić na zajedničkoj konferenciji za novinare s predsednikom Republike Srpske Miloradom Dodikom. Obraćanje dvojice predsednika usledilo je posle njihovog sastanka u Predsedništvu Srbije, na kojem su, između ostalog, razgovarali o situaciji u regionu, saradnji Srbije i RS i budućoj deklaraciji o opstanku srpskog naroda. Ipak, najviše pažnje medija izazvali su Vučićevi odgovori na novinarska pitanja o nedavnom susretu s američkim zvaničnikom Brajanom Hojtom Jijem kao i stav dvojice predsednika o poređenju slučaja Katalonije i Kosmeta.\n14.10.2017 u 18:59\nU Nišu obeležen Dan vojnih padobranaca\nPripadnici i veterani 63. padobranskog bataljona Specijalne brigade, uz prisustvo brojnih gostiju, obeležili su u kasarni ,,Aerodrom” u Nišu Dan vojnih padobranaca - 14. oktobar, saopšteno je iz Ministarstva odbrane. Čestitke padobrancima uputili su načelnik Generalštaba Vojske Srbije general Ljubiša Diković i komandant Kopnene vojske general-potpukovnik Milosav Simović. Najistaknutijim padobrancima, ali i veteranima, dodeljena su priznanja i nagrade, a velikom broju vojnika dodeljeno je i zvanje padobranca. Svečanost je počela minutom ćutanja za sve stradale padobrance, a na kraju svečanosti su položeni venci na spomen-obeležja. U čast bogate istorije organizovan je i obilazak spomen-sobe 63. padobranskog bataljona. Gosti su na taktičko-tehničkom zboru mogli da pogledaju deo


Iračka vojska preuzima od kurdskih vlasti naftne izvore i rafinerije u Kirkuku\nIračke snage su jutros započele zauzimanje naftnih nalazišta u sjevernom dijelu zemlje u provinciji Kirkuk koja je pod kurdskom kontrolom.\nČović u Beogradu pohvalio srpsku i najavio hrvatsku deklaraciju o "opstanku hrvatskog naroda"\nEgipat odgodio otvaranje graničnog prijelaza s Pojasom Gaze\nEgipat je objavio u nedjelju da je odlučio da odgodi otvaranje graničnog prijelaza Rafah s Pojasom Gaze do daljnjeg nakon smrtonosnog napada pobunjeničkih grupa na Sinju u kome je ubijeno šest egipatskih vojnika.\nČović i Vučić: Srbija spremna za trilaterarni susret sa BiH i Hrvatskom\nPredsjednik Srbije Aleksandar Vučić izjavio je danas da je Srbija spremna za održavanje trilateralnog sastanka predstavnika Srbije, Hrvatske i BiH koji bi, kao kaže, možda bio i najvažniji za naše zemlje, ali i za cijeli region Zapadnog Balkana, javlja Tanjug.\nTodorić: Bit ću dostupan institucijama pravne države, ovo je politički proces\nNakon što je policija u ponedjeljak ujutro pokrenula akciju Agrokor, osnivač tog koncerna Ivica Todrorić na svom je blogu ocijenio da je riječ o političkom procesu, ali da će biti dostupan institucijama pravne države i saborskom istražnom povjerenstvu\nPredsjednik Islamske zajednice Bošnjaka u Austriji Esad Memić kazao je u razgovoru za bh. informativni servis INS da Bošnjaci nisu zabrinuti izbornim rezultatima u toj zemlji, odnosno pobjedom Sebastiana Kurza i njegove Narodne stranke (ÖVP), i činjenicom da je druga po snazi postala je krajnje desna Slobodarska stranka (FPÖ).\nSastanak Čovića i Vučića u Beogradu\nPredsjedavajući Predsjedništva BiH Dragan Čović susrest će se danas u Beogradu sa predsjednikom Srbije Aleksandarom Vučićem, prenosi INS.\nPočela akcija Agrokor: Policija u rezidenciji Todorića\nRano jutros krenula je akcija Agrokor, a kako javlja N1, nešto prije šest sati policija je stigla u Kulmerove dvore, rezidenciju Todorićevih.\nErdogan: Želim selamiti sve građane Bosne i Hercegovine\nPredsjednik Republike Turske Recep Tayyip Erdogan objavio je na svom Twitter nalogu da ga je u Istanbulu posjetio član Predsjedništva BiH Bakir Izetbegović.


Povećana koncentracija zagađujućih materija nad Beogradom - Bizlife.rs\nPovećana koncentracija zagađujućih materija nad Beogradom\n15:03 Beograd, 16/11/2011\nU vazduhu nad Beogradom tokom poslednja tri dana zabeležene povećane koncentracije zagađujućih materija, koje nisu opasne po zdravlje, kažu iz Gradskog zavoda.\nKako je saopšteno iz Gradskog zavoda za javno zdravlje, povećana koncentracija štetnih materija beleži se pre podne od sedam do 10 časova, kao i od 19 do 22 sata.\nDirektora Zavoda za javno zdravlje Beograd Snežana Matić-Besarabić objasnila da je u pitanju povećana koncentracija čestica koje se zadržavaju u okolini disajnih organa, pa mogu da izazovu alergijske manifestacije i razne iritacije kod osetljivih osoba, dece, starijih i obolelih od respiratornih bolesti. Ona je ukazala i na to da su te suspendovane čestice problem svih velikih evropskih gradova, ne samo u Beogradu.\nRazlozi povećane koncentarcija zagađujućih materija su pre svega meteorološki uslovi, koji su u poslednja tri dana proizveli efekat stanja “inverzije” što znači stabilno stanje atmosefere sa niskim jutarnjim i večernjim tempereturama i visoki atmosferski pritisak bez vetra, navela je Besarabićeva.\nOna je dodala i da zagađenju doprinosi nagomilavanje štetnih čestica koje se ispuštaju iz velikih kotlarnica i individualnih ložišta, kojih na teritoriji grada ima preko 140.000, kao i izduvni gasovi u saobraćaju.\nNovi rok za Koridor 10\n“Bereta “puca” na srpsko tržište


Otvorena Rusko-srpska privredna izložba\nBeta\t 16. marta 2016. 16:25\nU Beogradu je danas otvorena Rusko-srpska privredna izložba “Ekspo Rusija Srbija” čiji je cilj jačanje trgovinskih odnosa i ekonomske saradnje dve zemlje.\nAmbasador Rusije u Srbiji Aleksandar Čepurin izjavio je na otvaranju izložbe da je\nukupan obim robne razmene Srbije u Rusije u prošloj godini porastao, ali da je smanjena vrednost te razmene.\nNajveći problemi, prema njegovoj oceni su pad cena nafte i gasa i nestabilnost kursa rublje.\n“Potrebno je učiniti sve da bi se biznis prilagodio novim uslovima i da se razmena poveća”, rekao je Čepurin i ocenio da se ove godine očekuje porast razmene.\nOn je rekao da Srbija ima mogućnosti izvoza na rusko tržište u oblasti prehrambenih namirnica, autodelova, gradjevinarsta i dodao da će Srbiju 24. marta posetiti najveće ruske kompanije iz automobilske industrije.\nPotpredsednik Privredne komore Srbije Miroslav Miletić rekao da je interes Srbije i Rusije zajednički izvoz na treća tržišta.\nNaveo je da će program kompanija izlagača na izložbi biti predstavljen u oblasti energetike, mašinogradnje, rudarstva, hemije, gradjevinarstva, saobraćaja i da to govori i o potencijalu privreda Srbije i Rusije.\nGeneralni direktor srpske prehrambene kompanije “Zlatiborac” Dušan Knežević izjavio je agenciji Beta da ta kompanija od 2012. godine izvozi na rusko tržište, a da je pre dva meseca u Moskvi otvorena kompanija Zlatiborac trejd, kako bi se direktno približili ruskom potrošaču.\n“Ruski potrošač je zahtevan, moderan i dobro informisan”, rekao je Knežević.\nCilj otvaranja kompanije je da se napravi bolji kontinuitet snabdevanja ruskog tržišta, a kao najveće probleme Knežević je istakao oscilaciju kursa ruske rublje.\n“Mi očekujemo da ćemo prevazići probleme i drugoročno plasirati proizvode na rusko tržište”, rekao je on.\nU okviru Rusko-srpske privredne izložbe biće održani i bilateralni susreti privrednika Srbije i Rusije i okrugli stolovi o jačanju privredne saradnje.\nOrganizator izložbe je “Zarubež-Ekspo” pod pokroviteljstvom Trgovinsko-industrijske komore Ruske Federacije, Privredne komore Srbije, uz podršku ruskih ministarstava, institucija i poslovnih asocijacija.\nIzložba traje do 18. marta, a predstavnici Rusije najavili su učešće više od 100 kompanija iz te zemlje iz oblasti energetike, transporta, vazdušnog i železničkog saobraćaja, gradjevinarstva, poljoprivrede, nafte i gasa, farmacije, telekomunikacija, turizma.


Kodeks novinara za tri meseca prekršen u 1.564 teksta na šest internet portala :: Vesti\nVesti / Kodeks novinara za tri meseca prekršen u 1.564 teksta na šest internet portala\nGrigorov je na tribini "Koliko su mediji poštovali Kodeks novinara Srbije u 2020. godini" iznela da je u tim tekstovima bilo 2.829 prekršaja.\nNa tribini u Preš-centru Udruženja novinara Srbije, navela je da su u istraživanju praćeni portali Telegraf, 021, Espreso, B92 i Mondo i portal Srbija Danas - kod kojeg je najveći broj kršenja Kodeksa.\nTaj portal je u 606 vesti zabeležio 1.268 povreda Kodeksa i Smernica novinarske profesije.\nPo njenim rečima, kod tih portala primećeno je oglušavanje o Poglavlje Jedan Kodeksa novinara Srbije - o istinitosti izveštavanja, i to uz nenavođenje izvora ili navođenje pretpostavke kao tvrdnje.\nOna je rekla da je najviše kršenja Kodeksa beleženo u rubrici "crna hronika", gde se vesti daju "u vidu slagalice" - u pojedinačnim vestima je deo detalja nekog događaja, iaako bi sve te vesti "zajedno činile detaljan opis događaja".\nGrigorov je kazala da je portal 021 najmanje puta prekršio Kodeks i da su sve njegove greške "zanemarive".\nIstraživanje će se nastaviti do kraja ove godine da bi se utvrdilo da li je pandemija korona virusa uticala na rast broja kršenja Kodeksa.\nGeneralna sekretarka Saveta za štampu, Gordana Novaković, navela je da je u prvih šest meseci ove godine podneta 131 žalba tom Savetu, od čega su 94 obrađene, a za 12 je utvrđeno da Kodeks nije prekršen.\nDodala je da je izrečeno 37 javnih opomena medijima koji nisu uklonili sporne tekstove koji su bili predmet žalbe ili nisu uputili javno izvinjenje.\nGovoreći o rešavanju problema sa izveštavanjem medija u "crnoj hronici", Novaković je kazala da se razgovaralo s novinarima i urednicima, ali da nije došlo do rešenja.\nOcenila je da je urednicima važnije da medij bude čitan, nego da Kodeks bude poštovan.\nRekla je i da izveštavanje o "crnoj hronici" pojedini mediji smatraju takmičenjem, odnosno "bore se koja će vest biti više čitana".\nnovinari mediji izvestavanje kodeks\nZidojče cajtung: Orban širi politički uticaj kupovinom medija u susednim zemljama


Javni, poslovni i građanski sektor BIH unaprjeđuju pravni okvir za dobročinstvo - Akta.ba\n26.02.2021. 11:45 / Izvor: Akta.ba\nDa li ste znali da zbog nedostatka jasnog pravnog okvira u BiH godišnje bacamo 500 tona hrane pred istek roka, uništavamo robu zaplijenjenu na carini ili ne uspijevamo dobiti donirana kolica za osobe sa poteškoćama u kretanju zbog troškova carine ili PDV-a? Istovremeno ogroman broj ljudi živi u siromaštvu ili na rubu siromaštva, a u posebno lošim uslovima žive osobe sa invaliditetom.\nUpravo zbog ovakvih i sličnih situacija, Fondacija Mozaik i njeni partneri su u prethodna 3 dana održali online konferenciju na kojoj je preko 170 predstavnika i predstavnica građanskog, javnog i poslovnog sektora iz cijele BiH navodilo slične primjere i davalo prijedloge kako sistemski unaprijediti situaciju, uz dogovor svih uključenih aktera.\nUčesnici i učesnice konferencije su izrazili želju da se individualno više uključe, a da zajedno, na svim nivoima u BiH, unaprijede ekosistem i pomognu porodicama, pojedincima i pojedinkama u stanju potrebe. Aktivnosti su dio projekta Pravni okvir za filantropiju koji finansira USAID, a implementira Fondacija Mozaik u partnerstvu sa Fondacijom Hastor, Udruženjem Pomozi.ba i Mrežom za izgradnju mira iz BiH i Fondacijama Katalist i Trag iz Srbije.\nFondacija Mozaik i partneri pozivaju sve ljude dobre volje, iz organizacija građanskog društva, javnog i poslovnog sektora, da se registruju na https://filantropija.lonac.pro i da se pridruže ovoj vrijednoj inicijativi.\npravni okvir za dobročinstvo


U Srbiji uhapšena dvojica pripadnika Kosovske policijske službe\nDvojica pripadnika Kosovske policijske službe (KPS) u uniformama, naoružana pištoljima i automatskim puškama i sa specijalnom opremom za mjerenje daljine uhapšena su jutros u rejonu Merdara, u centralnoj Srbiji, rekao je ministar unutrašnjih poslova Srbije Ivica Dačić.\nOn je precizirao da su uhapšeni Šukre Binaku i Sami Bećiri, a da su hapšenje izvršili pripadnici žandarmerije MUP-a Srbije.\nNakon sastanka sa porodicama srpskih policajaca iz Kosovskog Pomoravlja, koji su danas odlukom Vrhovnog suda Kosova pušteni iz pritvora u Prištini i Gnjilanu, Dačić je rekao novinarima u Palati "Srbija" da upad dvojice pripadnika KPS-a na područje Merdara predstavlja drastično narušavanje Vojno-tehničkog sporazuma potpisanog u Kumanovu 1999. godine.\nOn je upitao "šta oni traže na teritoriji centralne Srbije" i po kom je to sporazumu, ističući da Srbija takve postupke neće tolerisati i da će biti uhapšeni svi koji na taj način povređuju Vojno-tehnički sporazum iz Kumanova.\nDačić je pozvao Unmik, Kfor i Euleks da se izjasne o ovom događaju.\n"Da su naši žandarmi uhapšeni na Kosovu, mislim da bi Savet bezbednosti UN zasedao na tu temu", rekao je ministar unutrašnjih poslova Srbije.


Stefanović: Zapad za povratak opozicije u institucije, ali ne shvata da one ne postoje - sanitetskiprevoz24.rs\nBorko Stefanović, zamenik predsednika Stranke slobode i pravde (SSP, izjavio je da je specijalni izaslanik SAD za Zapadni Balkan Metju Palmer na sastanku sa opozicijom poručio da je dijalog vlasti i opozicije u Srbiji neopohodan, te da je potrebno vratiti se u institucije.\nStefanović je u emisiji “Pravi ugao” naveo da je jasno da je stav Zapada da opozicija treba kroz institucije sistema da se bori, ali da Zapad ne shvata da u Srbiji nema institucija. Naveo je da jedan od razloga za takve stavove može da bude to da je Zapad svestan šta se dešava u Srbiji, ali im je potrebno da vlast bude stabilnija kako bi rešila kosovsko pitanje.\nZapad suštinski ne zanima to što ne možete da izrazite mišljenje u parlamentu, što imate medije gde nijedan lider opozicije nije bio preko četiri godine – rekao je Borko Stefanović\nNaveo je da je neophodno da se prihvate sve preporuke ekspertskog tima protesta Jedan od pet miliona, kao i da se one sprovedu devet meseci pre izbora i uz jasne garancije. Izjavio je da posle bojkota lažnih izbora, očekuje da vlast, zbog potpunog gubitka legitimiteta, pristane na dijalog koji bi garantovao prestanak pritiska na birače i 9 meseci fer medijskih uslova, pa slobodne izbore.\nOn je ocenio i da je “besmislica” tvrdnja da je Stranka slobode i pravde za zamrznuti konflikt na Kosovu. Mi ne možemo i nećemo priznati nezavisnost Kosova. Naš predlog je da se status Kosova mora ostaviti po strani dok ne normalizujemo odnose sa Albancima – rekao je Stefanović i dodao da Srbija kada bi priznala Kosovo ne bi bila država u, kako je rekao, klasičnom smislu.\nPreviousPrevious post:Tadić je bio veoma ljut posle utakmice sa ČelsijemNextNext post:Zaposleni u Japanskom Majkrosoftu oduševljeni novim radnim vremenom


Bačka srpska kobasica cena akcija Srbija\nBačka srpska kobasica cene\nTrenutno nemamo slike za Bačka srpska kobasica\nEPonuda nije internet prodavnica već Vam omogućava da brzo i lako nađete Bačka srpska kobasica po najjeftinijoj ceni. Naš cilj je da kupci budu što bolje informisani o ponudi Bačka srpska kobasica na tržištu Srbije. Vrlo lako nalazite željeni proizvod za kategoriju Kobasica cene, ne morate da lutate od sajta do sajta za Bačka Kobasica, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bačka srpska kobasica sa PRODAVCEM. EPonuda ne može da garantuje potpunu tačnost specifikacije i slika za Bačka srpska kobasica. Pre kupovine, podatke za Bačka srpska kobasica proverite na sajtu PROIZVOĐAČA.


Kako doći do Subotice | Turistička organizacija grada Subotica\nKako doći do Subotice\nSubotica se nalazi na severu Srbije oko 180 km od Beograda, u blizini granice sa Republikom Mađarskom, na oko 200 km od Budimpešte (Mađarska) i 240 km od Temišvara (Rumunija). Pošto je idealno locirana, Subotica predstavlja savršeno mesto za organizaciju skupova i susreta. Imajući u vidu odličan položaj i infrastrukturnu povezanost, učesnici na različitim nacionalnim, centralnoevropskim i regionalnim skupovima neće imati nikakvih problema prilikom putovanja do Subotice.\nCentar grada i glavni hoteli se nalaze oko 2.5 sata vožnje autoputem od beogradskog međunarodnog aerodroma,\ni na približno istom rastojanju je od budimpeštanskog i temišvarskog aerodroma. Za manje avione, kao i za čarter letove može da se koristi i segedinski aerodrom, koji se nalazi na 25 minuta vožnje autobusom od Subotice.\nSubotica je povezana sa ostatkom Evrope značajnim železničk im vezama. Svakodnevni međunarodni polasci i dolasci su garancija dobre usluge.\nDo Subotice se može lako doći kolima ili autobusom iz Beograda ili Budimpešte jer međunarodni put E-75 obezbeđuje odličan pristup gradu. Redovne autobuske linije pružaju veze sa celom Srbijom i većinom evropskih\nView Subotica Tourist Information in a larger map


AŽC povodom Međunarodnog dana borbe protiv seksualnog nasilja u ratu u Foči - Autonomni ženski centar\nPamtimo žene Foče | Most na Drini, Foča, 19. jun 2018. (Foto: Jelena Diković)\nŽene u crnom, uz podršku ženskih organizacija iz BIH – Udruženje žrtava rata Foča 1992-1995, Udruženje žena žrtava rata iz Višegrada, Udruženja građanki Goraždanke, Udruženja žena „Seka“ iz Goražda, Fondacije CURE iz Sarajeva, kao i Bona Fide iz Pljevlja, Crna Gora, organizovale su protest u crnini i ćutanju „Pamtimo žene silovane u ratu u Bosni i Hercegovini“ u Foči, na nekoliko lokacija na kojima je ukazano na važnost pamćenja mesta zločina.\nAktivistkinje i manji broj građana i građanki Foče obišle su Kazneno-popravni dom u Foči, jedan od najvećih zatvora u SFRJ koji je bio glavni pritvorski objekat za muškarce, kao i Sportsku dvoranu „Partizan“ koja je služila za pritvor žena, dece i staraca gde se procenjuje da je bilo najmanje 72 zatočenice. Nakon hoda kroz grad, na Mostu na Drini izveden je performans sa ogledalima sa crnim florom na kojem je ispisano „Pamtimo žene Foče“, nakon čega su crveni karanfili bacani u Drinu. Protest se završio ispred Karamanove kuće, mesta koje je služilo kao logor za silovanje žena, koji je avgusta 1992. godine formirao Miljevinski bataljon Brigade za taktičke operacije iz Foče VRS-a. Karamanova kuća je služila za neka od najgnusnijih seksualnih zlostavljanja žena tokom rata, a u njoj su bile zatvorene žene i devojčice od kojih su neke imale 12 godina.\nProtest je održan uz poruke o važnosti pamćenja žena koje su preživele ratna silovanja, pamćenja mesta zločina, kao i važnosti principa solidarnosti i odgovornosti.\nPodsećamo da je presudom Fočanskoj trojci (Kunarac, Kovač, Vuković) Haški tribunal 2001. godine prvi put u istoriji međunarodnog humanitarnog prava seksualno ropstvo u ratu kvalifikovao kao zločin protiv čovečnosti. Takođe podsećamo da je tokom rata u Bosni i Hercegovini silovano oko dvadeset hiljada žena, da su najbrojnije žrtve bile bosanske Muslimanke, dok je među počiniocima bilo najviše bosanskih Srba.\nMeđunarodni dan borbe protiv seksualnog nasilja u ratu je uspostavljen od strane Ujedinjenih nacija 2015. godine.\nObeležavanje Međunarodnog dana borbe protiv seksualnog nasilja u ratu


Pariz traži savezništvo s Rusijom i podršku EU | EurActiv Srbija\nPariz traži savezništvo s Rusijom i podršku EU\nObjavljeno : 17.11.2015.\t Tweet\nFrancuska je nakon terorističkih napada u Parizu promenila stav prema Rusiji, sa kojom sada želi da udruži snage u borbi protiv Islamske države u Siriji. Napadi su pored toga naveli Francusku da od članica EU zatraži i vojnu podršku, što zemlji koja je napadnuta omogućava jedan do sada nekorišćeni član osnivačkog ugovora EU, i za to je dobila jednoglasnu podršku članica, mada zvanična odluka još nije doneta. Francuska ne traži pomoć na svojoj teritoriji, već u borbi protiv Islamske države u Siriji i Iraku. Brisel je iskazao Francuskoj i punu podršku da zarad povećanja bezbednosti odstupi od budžetskih ciljeva, što znači da će imati „zeleno svetlo“ za veći deficit.\nEU i njene članice su dali jednoglasnu podršku za zahtev Francuske za vojnu pomoć, objavila je šefica evropske diplomatiej Federika Mogerini (Federica Mogherini) na zajedničkoj konferenciji za novinare sa francuskim ministrom odbrane Žan-Ivom Le Drijanom (Jean-Yves Le Drian).\nFrancuski predsednik Fransoa Oland (Francois Hollande) se u svom zahtevu pozvao na član 42-7 osnivačkog sporazuma EU koji predviđa solidatnost u slučaju napada na nek čalniceu EU.\n„Reč je o članu koji nikada nije iskorišćen u istoriji naše Unije“, istakla je Mogerini.\nIako ministri odbrane na ovom pripremnom sastanku ta Savet EU nisu doneli nikakvu zvanilčnu odluku, Le Drijan je rekao da je jednoglasna podrška „politički čin velikog dometa“. Naveo je da će to omogučiti da se „u narednim satima“ održe bilateralni razgovori sa svakom od članica EU kako bi se jasno utvrdilo kakvu pomoć konkretno Francuska može da očekuje od tih zemalja.\n„Francuska želi da zatraži od evropskih partnera podršku na bilateralnoj osnovi i u skladu sa mogućnostima u borbi protiv Islamske države u Siriji i Iraku, kao i pojačano vojno učešće zemalja članica na operativnim područjima na kojima deluju francuske snage“, rekao je Le Drijan na ministarskom sastanku, a AFP-u su preneli izvori iz ministrovog okruženja.\nNaveo je da Francuska ne traži pojačano prisustvo na svojoj teritoriji.\nZemlje članice mogu da pomognu transportnim avionima, snabdevanjem, naoružanjem, a moguća je i podela „vojnog tereta“ imajući u vidu intenziviranje ooperacija u Siriji. Francuska učestvuje u nekoliko operacija EU u Africi, Maliju i Centralnoafričkoj republici, pa bi neke evropske zemlje mogle da preuzmu deo tog posla kako bi rasteretile francusku vojsku.\nRusija – od (skoro) neprijatelja do saveznika\nNapadi na Pariz u kojima je život izgubilo najmanje 129 ljudi, ne računajući teroriste, naveli su Francusku i na spoljnopolitički zaokret – savezništvo sa Rusijom.\nFrancuska je naime najavila da želli da udruži snage sa Rusijom u velikoj koaliciji borbi protiv Islamske države. Francuska je do sada neprekidno kritikovala stav Rusije u Siriji, a Zapad je generalno gledano kritikovao Moskvu da joj prioritet nije ova džihadistička organizacija već neprijatelji režima Bašara al Asada.\nStručnjak za međunarodne odnose Betran Badi (Bertrand Badie) ocenio je međutim da francuska diplomatija „nema veliki manevarski prostor“ ukoliko želi hitan i snažan odgovor na napade u Parizu.\n„Rusi i Amerikanci su glavni igrači, a mi pokušavamo da se ubacimo“, rekao je on.\nFrancuski predsednik Oland je 16. novembra zatražio „okupljanje svih koji izistinski mogu da se bore protiv te terorističke vojske“ i najavio je da će se sastati sa predsednicima Rusije i SAD. Premijer Vals je precizirao da bi sastanci mogli da se održe naredne sedmice u Vašingtonu i Moskvi.\nDruga velika promena francuskog stava je da Asad i Islamska država više nisu izjednačeni kao neprijatelji. Prema novom stavu koji je izneo Oland, Asad i dalje „ne može biti izlaz iz sirijskog sukoba“, ali je jasno ko je neprijatelj – Islamska država, odnosno Daeš kako glasi njen naziv na arapskom.\nRusija je 17. novembra najavila da intenzivira napade na Islamsku državu, ali je i podsetila na značaj koji je Francuska pridavala Asadovom odlasku.\n„Sve vreme smo od naših francuski prijatelja slušali da rešavanje pitanja odlaska predsednika Asada mora biti preduslov za političke promene. Ali da li je to zaštitilo Pariz od teroristilčkih napada? Ne“, rekao je Putin, koji je i sam rekao da je potrebna velika međunarodna antiteroristička koalicija.\nRusija ima i svoje razloge za intenziviranje napada protiv Islamske države, u koje je uključena od kraja septembra – i zvanično je priznala da je teroristički napad doveo do pada ruskog aviona na Sinaju 31. oktobra u kojem je poginulo više od 200 osoba koje su se većinom vraćale s letovanja u Egiptu.\nRusija je 17. novembra sprovela veći broj vazdušnih udara na Raku, uporište Islamske države u Siriji, a i Francuska je prethodne noći bombardovala Raku po drugi put u prethodna 24 sata\nParizu zeleno svetlo za veći deficit\nPariz je dobio i puno razumevanje Evropske komisije za mogućnost da Francuska odstupi od budžetskih planova zbog povećanja troškova za bezbednost.\n„Propisi pakta stabilnosti ne sprečavaju zemlje čkanice da definišu prioritete. Shvatamo da bezbednost ima prioritet“, izjavio je 17. novembra evropski komesar za ekonomska pitanja Pjer Moskovisi (Pierre Moscovici).\n„Pokazujemo da pakt stabilnosti nije ni rigidan ni glup. Može da se soči sa različitim isituacijama. U tom duhu ćemo diskutovati sa francuskom vladom“, rekao je evropski komesar.\nMoskovisi, koj je i nekadašnji francuski ministar finansija, rekao je da je isuviše rano govoriti o konkretnim podacima za budžetski plan Francuske.\nPremijer Francuske Manuel Vals (Valls) potvrdio je da će planirani budžetkski deficit „verovatno“ biti premašen i da EU mora to da shvati, i najavio je rekordna sredstva za policiju, žandarmeriju i obaveštajen službe. Ovakav razvoj situacije već je 16. novembra najavio predsednik te zemlje Fransoa Oland.\n: Terorizam neće uplašiti pregovarače o klimi\n: Još dublje podele u Evropi posle napada u Parizu\n: Oland: Napadi u Parizu su ratni čin


Horeca zajednica dostupna 24/7 - JuGmedia\nDruga po redu on line konferencija pod nazivom „Horeca zajednica za novu budućnost“, okupila je učesnike iz sektora ugostiteljstva, ali i mlade koji svoju karijeru žele da pokrenu u ovoj oblasti. Svi koji su pratili konferenciju imali su priliku da saznaju koje su veštine neophodne za rad u Horeca sektoru, kako da ih steknu ili unaprede ali i da čuju uspešne priče mladih ugostitelja koji, i pored svih izazova, sa osmehom obavljaju svoj posao. Na konferenciji je pokrenuta i jedinstvena platforma Horeca zajednica namenjena svima koji posluju u ugostiteljstvu, ali i onima kojima će buduće zanimanje biti u ovoj oblasti. Coca Cola HBC Srbija na ovaj način želi dodatno da osnaži Horeca sektor i pruži podršku svojim najznačajnijim partnerima.\n„I u ovim turbulentnim vremenima ne odustajemo od snažne podrške Horeca sektoru, mladima i zajednici čiji smo partneri više od pola veka. Kao nikada pre,povezali smo se sa našim prijateljima i partnerima iz HoReCa sektora, našim kupcima, potrošačima, sa mladima koje vidimo kao pokretače promena. Naučili smo i da pažljivije osluškujemo naše partnere,uvodimo inovacije kao što je i sama paltforma Horeca zajednica, prilagođavamo podršku i programe tako da odgovaraju uslovima poslovanja u novoj realnosti“, istakao je Svetoslav Atanasov, generalni direktor Coca-Cola HBC Srbija.\nPlatforma Horeca zajednicakoja je lansirana na on line konferenciji namenjena je svima koji posluju u Horeca sektoru – vlasnicima, menadžerima, konobarima kao i svima koji su zainteresovani da grade budućnost u ugostiteljskom sektoru. Korisnici će, u okviru ove platforme, moći da kreiraju svoje profile, prate dešavanja i trendove u svetu ugostiteljstva, postave oglas za posao, ili pak nominuju temu za diskusiju.\nJurajKozma, suvlasnik jednog od prvih koktel barova u Beogradu „Kultura Bar“ istakao je da mladi koji žele da im profesija bude u ovoj industriji, moraju da budu dobri domaćini i psiholozi:\n“Mladi treba da obrate pažnju na svoje goste, da im pruže podršku, naravno da se ne zaborave znanje i barske veštine.” On je istakao da nove generacije imaju znanje dostupno na “klik” ali i da je potrebno da prođe period da shvate da iskustvo ne može da se “zipuje”.


SUPERSTE: Srbija u očima mladih - Biznis i Finansije\nHome\tVesti\tSUPERSTE: Srbija u očima mladih\nby bifadmin 22. aprila 2014.\nU okviru istraživanja Kluba SUPERSTE čak 56 odsto mladih kandidata odgovorilo je da vidi Srbiju u Evropskoj Uniji do 2020. godine. Svaki osmi kandidat rekao je da Srbiju za deset godina vidi na dobrom putu ka prosperitetu, sa delimično sprovedenim reformama ali i dalje u problemima. Manji broj mladih talenata je vidi kao uspešnu zemlju sa razvijenom privredom i smanjenom stopom nezaposlenosti, dok samo tri odsto smatra da će Srbija biti u stanju stagnacije, koje će voditi do još gorih problema i putem degradacije.\nSa druge strane većina anketiranih pojedinaca zauzima optimističan stav i očekuje lepu i uspešnu budućnost, kao produkt vrednog truda i intenzivnog zalaganja, a nekolicina kandidata smatra da bez obzira na trud i rad, njihova situacija zavisi od okolnosti i situacije u zemlji.\nIstraživanje je pokazalo da velika većina predstavnika današnje generacije mladih prirodnjaka, društvenjaka i umetnika želi da radi posao koji vole, po cenu da nisu adekvatno plaćeni za svoj rad, dok je manji procenat spreman na kompromis i da radi posao koji je bolje plaćen ali manje izazovan i interesantan. Veoma često se u javnosti vodi polemika o stavovima mladih o društvenom angažmanu, načinu i meri u kojoj su spremni da doprinesu ličnom i razvoju zajednice. Kandidati za Klub SUPERSTE su podeljeno odgovorili na pitanje kako bi se društveno angažovali. Većina se opredelila za aktivno učešće u rešavanju za njih relevantnih pitanja i donošenju odluka u lokalnim zajednicama kao i na državnom nivou, dok je svaki četvrti kandidat naveo da bi se angažovao isključivo na lokalnom nivou. Samo šest odsto mladih je reklo da bi pristalo na politički angažman, dok su preostali pojedinci naveli širok dijapazon oblasti kao što su angažovanje putem radionica, seminara, kroz medije, na fakultetu, humanitarne aktivnosti, samo u okviru građanskih obaveza ili uključivanjem u bilo koju organizaciju u svojoj stručnoj oblasti.\nNa vrhu liste stvari koje Srbija može da ponudi, a druge zemlje ne mogu izdvojili su se predivni predeli i prelepa prirodna bogatstva. Mladi ispitanici su rekli da su Srbi jedan od najgostoljubljivijih naroda sa veoma bogatim istorijskim i kulturnim nasleđem. Upravo mladi talenti i izvrsni naučnici su nešto po čemu su anketirani pojedinci posebno izdvojili Srbiju kao zemlju sa izuzetnim stručnjacima. Nacionalna srpska kuhinja, ajvar, ćevapi, gibanica, rakija, tradicija i običaji zaslužili su visoko mesto na listi zahvaljujući “mešavini kultura pod uticajem suseda i viševekovnog uticaja različitih kultura”, kako navode mladi kandidati. Takođe, ispitanici su naveli nasmejana lica i toplinu doma kao stvari koje im veoma nedostaju kada negde otputuju. Ćirilica je navedena kao jedan od temelja nacionalnog identiteta Srbije koju nikako ne treba zapostaviti.\nZoran Paunović: Kako čitati prevod?


Članstvo u NATO odvojen proces\nČlanovi Predsjedništva BiH Željko Komšić, Nebojša Radmanović i Haris Silajdžić istakli su da je članstvo u NATO strateški put BiH i da ga ne treba vezati za političke procese u BiH.\nKomšić, Radmanović i Silajdžić su u razgovoru sa pomoćnikom ministra odbrane SAD Aleksanderom Veršbouom zahvalili američkoj Vladi za pomoć i angažman koji pruža BiH, saopšteno je iz Predsjedništva BiH.\nVeršbou je naglasio da je američka administracija zainteresovana da pomogne BiH da slijedi put drugih zemalja, uključujući Hrvatsku i Albaniju, koje su već članice NATO-a. On je napomenuo da su teme Američko-jadranskog sastanka reforme koje se provode na putu BiH ka evroatlantskim integracijama, navodi se u saopštenju.\nNa ministarskom sastanku zemalja članica Američko-jadranske povelje, koji će sutra biti održan u Sarajevu, biće razmatrana pitanja jačanja regionalne saradnje, napora za članstvo u NATO-u, doprinosa operacijama podrške miru i vojne pomoći civilnim organima vlasti.\nIz Ministarstva odbrane BiH najavljeno je da će ministarskom sastanku prisustvovati ministri odbrane BiH, Srbije, Crne Gore, Makedonije, Slovenije i Hrvatske, zamjenik ministra odbrane Albanije, pomoćnik državnog sekertara za odbranu SAD, pomoćnik generalnog sekratara NATO-a te generalni sekretar Regionalnog savjeta za saradnju.\nNapad na Ministarstvo komunikacija u Kabulu\nSahranjena Mirjana Marković u Požarevcu


Građanske Inicijative | Nacionalna konferencija o osnovama prava, javnim politikama i praksama – EU standardi\n28 Dec Nacionalna konferencija o osnovama prava, javnim politikama i praksama – EU standardi\nBeograd, 23. decembar 2016. – TACSO resursni centar Građanskih inicijativa i TACSO kancelarija Srbije, u okviru P2P (Ljudi ljudima) programa, organizovala je dvodnevnu Konferenciju o osnovnim pravima, javnim politikama i praksi – EU standardi: Modeli praćenja javnih politika u procesu pridruživanja Evropskoj uniji.\nCilj konferencije bio je da organizacije civilnog društva zajednički dođu do zaključaka u kom smeru se treba dalje kretati u procesu EU integracija.\nKonferenciju su otvorili Zorica Rašković, nacionalna savetnica TACSO Srbije, u ime Građanskih inicijativa Bojana Selaković, v.d. izvršne direktorke i Danilo Ćurčić, pravni ekspert YUCOM-a.\nUsledila je radionica „Dijalog cafe“, na kojoj su učesnici u simuliranoj atmosferi kafea, razmenili svoja iskustva i prakse u radu svojih organizacija. U fokusu radionice je bio dijalog kao preduslov i ključ dobre saradnje. Pomoću ove metode, stvoren je okvir za zajednički rad, odnosno povezivanje učesnka i dolazak do zajedničkih ideja.\nKonferencija je nastavljena sesijom posvećenom Poglavljima 23 i 24 procesa priključenja Evropskoj uniji. Ana Janković Jovanović, ispred YUCOM-a, govorila je o praćenju sprovođenja Akcionog plana za Poglavlje 23 i ukazala je na veliki problem neadekvatnog izveštavanja, istakavši da: „drzava nema potpune informacije o akcijama koje su sprovođene od strane nekih državnih tela, ali da i ta tela ne dobiaju potpune informacije i jasne instrukcije o koracima koje treba da preduzimaju. Bojan Elek, iz Beogradskog centra za bezbednosnu politiku, govorio je o Poglavlju 24 kroz prizmu slobode, pravde i bezbednosti iz ugla građanskog društva. On je istakao da se od otvaranja ovog poglavlja do sada malo šta promenilo, odnosno da se u rešavanju nekih pitanja u okviru Poglavlja 24 prilično kasni. Takođe, naveo je da država i organizacije civilnog društva moraju sarađivati na zatvaranju pomenutih poglavlja.\nNakon sesije o poglavljima usledila je sesija „Storytelling“, posle koje je i završen prvi dan konferencije. Eksperti iz zemalja članica EU iz regiona, sa učesnicima su podelili iskustva NVO iz svojih zemalja pre i nakon priključenja EU. Mircea Dragu iz Euroregionalnog centra za demokratiju ukazao je na pojavu da se broj NVO smanjio, a kvalitet poboljšao od ulaska Rumunije u EU. Ivan Novosel, direktor Kuće ljudskih prava iz Zagreba je istakao da nakon ulaska u EU NVO nemaju više poluge spoljnih pritisaka na državu, što je bio metod na koji su ranije uvek mogli da računaju. I ovom prilikom, ponovljeno je prijateljsko upozorenje ne samo za NVO već i građane: Šta uradite do ulaska u EU – uradili ste. Novosel je ovom prilikom istakao nemerljiv značaj umrežavanja organizacija kako bi imale veću ekspertizu i jaču zagovaračku poziciju, princip koji se pokazao posebno korisnim nakon ulaska u EU.\nDrugi dan sesije započeo je razgovorom sa Tanjom Miščević, šeficom pregovaračkog tima Vlade Republike Srbije sa EU, o potrebi da organizacije civilnog društva budu uključene u proces pristupanja, njihovoj ulozi u tom procesu, mogućnosti da budu konstruktivniji i kritičkiji partner. Ovom prilikom Miščević je navela da država i radne grupe za poglavlja nedovoljno komuniciraju rezultate građanima ili ne komuniciraju na dobar način, kao i to da je proces EU integracija jako složen i da treba imati i ekspertizu civilnog drustva i debatu o svim kontroverznim pitanjima koja prate ulazak u EU.\nKonferencija se nastavila radionicom „Pro-action cafe“, gde se diskutovalo o tome koja pitanja još traže odgovore kako bismo se kretali u zajedničkom smeru. Ključna pitanja koja su identifikovana u ovoj sesiji su prava manjina i sloboda izražavanja i medija.\nZavršni segment konferencije, posvećen sumiranju utisaka i isticanju važnosti i neophodnosti učešća civilnog društva u procesima integracija, otvorio je Majkl Davenport, šef Delegacije Evropske unije u Republici Srbiji. On je naglasio da sve države članice EU pozdravljaju to što u Srbiji organizacije civilnog društva učestvuju u EU integracijama i uz to dodao da je on lično impresioniran nivoom posvećenosti Evropske komisjie Srbiji i njenom procesu integracija.


O kompaniji ESI - Već 40 godina smo jedan od vodećih evropskih proizvođača dijetetskih dodataka ishrani, fitoterapijskih i kozmetičkih proizvoda.\nMisija kompanije ESI srl je da doprinese dobrobiti ljudi sa proizvodima koji ispunjavaju najviše standarde kvaliteta.\nEkspertiza koja je sticana u periodu preko trideset pet godina poslovanja, zahvaljujući kontinuiranim naporima koji su usmereni ka naučnim istraživanjima, razvoju delotvornih proizvoda i efikasne inovacije formulacija, kao i striktan odabir i pažljiva kontrola sirovina, dovele su do toga da kompanija ESI bude među najboljim kompanijama u proizvodnji proizvoda prirodnog porekla.\nProizvodni standardi na najvišim nivoima kvaliteta su rezultat najmodernijih proizvodnih postrojenja i istraživanja, kao i razvoja i kontrole koja se odvija u savremenim laboratorijama. Detaljne i sveobuhvatne ESI kontrole kvaliteta počinju već od sirovina - Laboratorija za kontrolu kvaliteta je direktno uključena u organoleptičke, fizičko-hemijske i mikrobiološke testove.\nDetaljnije informacije o proizvođaču ESI spa i proizvodima možete naći na sledećim sajtovima:


Roma napravila plan, Kolarov je luksuz za rimsku kasu, gde će nastaviti karijeru? - Sportske.net\nRoma napravila plan, Kolarov je luksuz za rimsku kasu, gde će nastaviti karijeru?\nNema Lige šampiona, nema para.\nOvo nikad nije bilo, derbi najvećih rivala oko Siniše Mihajlovića!Milion koji sreću kvari, "Vučica" gubi svoj biser?Ništa od "Meace", Džeko napušta Apenine?Samo u Italiji, osam od deset prvoplasiranih menjaju trenera! Da li je ovo scenario?Serija A - Nezapamćena drama na ''Meaci'', Bergamo slavi, ''Rosoneri'' u suzama!\nMora će morati da smanji troškove s obzirom da nije uspela da se plasira u Ligu šampiona naredne sezone.\n"Vučica" je spremila plan po kojem bi budžet za plate smanjila barem za petinu, pa se očekuje da određeni broj igrača napusti klub.\nTo su uglavnom oni sa najvećim primanjima poput Edina Džeka koji je najbliži prelasku u Inter, Bosanac prima godišnju platu od 4,5 miliona evra što bi rasteretilo budžet Rome.\nPored njega, na izlaznim vratim su još i Havijer Pastore (3,5), Stiven Nzonzi (3,1), Dijego Peroti (2,8), Kostas Manolas (2,7) kao i reprezentativac Srbije Aleksandar Kolarov sa dva miliona evra godišnje.\nRimljani će ekipu graditi oko mlađih fudbalera poput Kristantea, Zaniola, Florencija, Pelegrinija, Klajverta i Šaravija, pa će kapiten "Orlova" verovatno napustiti italijansku prestonicu.\nPojedini kineski klubovi se interesuju za Kolarova, jutros se pronela informacije da se povezuje sa Crvenom zvezdom, ali sve će biti poznato ovog leta.


Magazin online Novi gel rešava probleme maljavosti - 30 March 2012 - Magazin - Vojvodina Net\nNovi gel rešava probleme maljavosti\nProsečna žena u životu potroši bogatstvo i silno vreme na uklanjanje dlaka. Zahvaljujući novom naučnom otkriću, brijanje bi uskoro moglo da bude zaboravljeno.\nTim sa univerziteta u Pensilvaniji je otkrio da lek koji se uglavnom koristi za lečenje virusnih infekcija očiju, zaustavlja rast dlake i to pošto se doda u gel i utrlja na ciljanoo mesto. Prva testiranja su sprovedena na muškarcima i pokazala su da ovaj proizvod zaustavlja rast brade tokom šest nedelja.\nNaučnici se sada nadaju da će se nove informacije iskoristiti da bi se napravio proizvod koji bi ženama pomogao da se na duži rok oslobode neželjenih dlaka. Sredstva koja su do sada koristile žene koje imaju problem sa prekomernom maljavošću imaju dosta negativnih strana.\nNovi gel koji je testiran u sebi sadrži tri procenta navedenog leka i pokazao se kao efektivan, ali će naučnici morati da budu obazrividok prave adekvatnu formulu jer velike doze mogu da izazovu propratne pojave poput glavobolja, mučnina, temperature u neutropenije (manje belih krvnih zrnaca).


Generali Osiguranje Srbija i Novak Đoković Fondacija otvorili prvi centar za roditelje - Sve o novcu\nHome\tVesti\tGenerali Osiguranje Srbija i Novak Đoković Fondacija otvorili prvi centar za roditelje\nGenerali Osiguranje Srbija i Novak Đoković Fondacija otvorili prvi centar za roditelje\nby Vesna Lapčić 06/10/2021\nU okviru inicijative The Human Safety Net, Generali Osiguranje Srbija i Novak Đoković Fondacija otvorili su u Kovačici prvi Centar za roditelje, pri Predškolskoj ustanovi „Kolibri“. Centri za roditelje predstavljaju jedinstven projekat koji se na teritoriji Republike Srbije realizuje po prvi put, a nastao je sa ciljem da se roditelji, polaznici programa „Podrška, NE perfekcija“, koju sprovodi Novak Đoković Fondacija uz podršku Generali inicijative The Human Safety Net, dodatno osnaže kako bi se što bolje starali o svojoj deci.\nDo kraja ove godine biće otvoreno 10 centara u: Pančevu, Šapcu, Vladimircima, Baču, Jagodini, Sremskoj Mitrovici, Beogradu, Novom Sadu i Užicu, dok će se u 2022. otvoriti još 5 centara. Sredstva su obezbeđena kroz projekat „Proširi uticaj“ – inovativne, višegodišnje strategije Generali grupe – The Human Safey Net, koja ima za cilj širenje društvenog uticaja na najugroženije porodice i ambiciozne preduzetnike širom sveta.\nProgram "Podrška, NE perfekcija" je osmišljen od strane stručnog tima Novak Đoković Fondacije. Čini ga 10\nradionica koje vode obučeni facilitatori i prvenstveno ima za cilj da roditeljima i starateljima dece uzrasta do 6\ngodina pruži mogućnost da steknu nova znanja i veštine i stvore međusobnu mrežu podrške. Centri za\nroditelje predstavljaće važan resurs svim roditeljima, starateljima i stručnom kadru iz lokalnih sredina. Njima\nće na raspolaganju biti udoban, kreativan i prijatan ambijent u kome će imati priliku da podele iskustva i\nizazove sa kojima se svakodnevno susreću, a koji su od izuzetnog značaja za njih i njihovu decu.\nNa otvaranju, prisutnima su se obratile nacionalna direktorka Novak Đoković Fondacije Maja Kremić, Gorana\nRašić, članica Izvršnog odbora Generali Osiguranja Srbija, programska menadžerka Novak Đoković\nFondacije Smiljana Grujić i Nataša Kostić, direktorka Predškolske ustanove „Kolibri“\n„Srećni smo i zadovoljni što, uz nesebičnu podršku naših dugogodišnjih partnera, nastavljamo da\nosnažujemo roditelje i staratelje u najvažnijoj i najzahtevnijoj životnoj ulozi. U skladu sa ličnim stavovima\nnaših osnivača, smatramo da je porodica osnov svakog zdravog društva i zajednice i radujemo se novim\nlicima, pričama i prijateljstvima koje će radionice u novonastalim Centrima izroditi,“ izjavila je ovim povodom\nMaja Kremić, nacionalna direktorka Novak Đoković Fondacije.\nPlanirano je da program „Podrška, NE perfekcija” tokom 2021. i 2022. godine obuhvati još 2200 roditelja i\nskoro 4400 dece, uz blisku saradnju sa državnom i lokalnom upravom.\n„Naša Fondacija od 2017. godine uspešno implementira program „Podrška, NE perfekcija“ koji je pomogao\nvelikom broju porodica širom Srbije. Naše radionice – čiji je rezultat i otvaranje Centara poput ovog u\nKovačici danas, odlikuje iskrenost, toplina, uvažavanje i – verovatno ključna reč u čitavoj ovoj priči – podrška.\nCentri će od ove jeseni pokrenuti novi ciklus radionica programa, kroz koje je do sada prošlo 2000 roditelja i staratelja iz 24 mesta širom Srbije,“ istakla je Smiljana Grujić, glavna programska menadžerka Novak Đoković Fondacije.\n„Srećni smo što kroz Generalijevu inicijativu, The Human Safety Net, imamo mogućnost da podržimo program „Podrška, NE perfekcija” našeg partnera Novak Đoković Fondacije. U narednom periodu, zahvaljujući dodatnim sredstvima koje je naša inicijativa obezbedila, zajedno sa našim partnerom i uz podršku lokalnih samouprava, otvorićemo Centre za roditelje u 15 gradova u Srbiji. Tako ćemo roditeljima moći da pružimo još bolju podršku u obavljanju važnog životnog zadatka, a deci srećnije odrastanje i jednake šanse za bolju budućnost,“ dodala je Gorana Rašić, članica Izvršnog odbora Generali Osiguranja Srbija.\n„Zahvalni smo Novak Đoković Fondaciji, Generali Osiguranju Srbija i The Human Safety Net-u što su prepoznali našu multinacionalnu sredinu gde se prepliću mišljenja, tradicija i običaji, kao i odnos prema vaspitanju dece. Iz ugla moje profesije, radionice sa roditeljima uticale su da na život i odnos prema deci gledam potpuno drugačije, da se stavim u ulogu deteta i ispratim njegove potrebe, osećanja i dušu. Razmenom iskustava i ideja, zajedno sa našom decom činimo svet boljim,“ zaključila je Nataša Kostić, direktorka PU Kolibri i facilitatorka programa “Podrška, NE perfekcija”.\n#GeneraliNovak Đoković fondacijaThe Human Safety Net\nMcDonald’s se pridružio kampanji „Trka do nule“ u borbi protiv klimatskih promena\nBank of America Corp. povećala minimalne plate na 21$ po satu\nUnicredit banka i Green for Growth omogućava „zeleno...\nAIK banka je „Banka godine“\nEIB: Prognoze za bankarski sektor optimistične, rizici ostaju\nOtvoren 12. kreditno stambeni centar Komercijalne banke


Podeljena mišljenja o širenju EPS-a 25 Feb 2017 - danas\nNaime, u javnost je nedavno plasirana informacija da je Vlada Srbije formirala komisiju na čelu sa ministrom privrede Goranom Kneževićem čiji je zadatak da ispita isplativost preuzimanja delova distribucija u susednim zemljama. Srpska strana je za taj aranžman zainteresovana zbog mogućnosti razvoja hidroenergije. Republika Srpska je posebno interesantna jer sa njom Srbija deli Drinu, a postoji i mogućnost širenja na celu Bosnu i Hercegovinu. Tvrdi se da bi se EPS-u ta investicija finansijski isplatila jer bi imao mogućnost da prodaje struju u regionu. U medijima se moglo pročitati da će kupovina najverovatnije biti izvedena po modelu koji je već viđen u slučaju preuzimanja Telekoma Republike Srpske. Inače, pre više od godinu dana Elektromreža Srbije kupila je deset odsto akcija Crnogorskog elektroprenosnog sistema za 13,8 miliona evra.\nPrivatizacioni savetnik Branko Pavlović kaže za Danas da bi kupovina distribucija u Republici Srpskoj i Crnoj Gori bio potpuno pogrešan potez.\n- U slučaju da do toga dođe to bi predstavljalo veliku štetu po ekonomske interese Srbije. Reč je o potpuno besmislenoj i najblaže rečeno preuranjenoj inicijativi. Naime, u situaciji u kojoj EPS ima 1,3 milijarde evra duga potpuno je bespredmetno razmišljati o kupovini distribucija u okruženju. To bi predstavljalo samo nepotreban trošak i usmeravanje finansijskih sredstava u pogrešnom pravcu. Ono što je EPS-u u ovom trenutku prvenstveno neophodno jeste ulaganje u modernizaciju koje bi mu omogućilo bolju proizvodnju i smanjenje troškova, a ne akvizicija elektroprivreda u okruženju. Tek kada se EPS oslobodi dugovanja, poboljša naplatu, poveća proizvodnju i smanji gubitke tek kada sredi sve "u svom dvorištu" Vlada kao vlasnik može da razmišlja o kupovini elektroenergetskih preduzeća u okruženju. U ovom trenutku to predstavlja samo nepotrebne troškove i skretanje pažnje sa najvažnijih poslova koje u EPS-u treba obaviti - navodi Pavlović.\nSa druge strane Vojislav Vuletić, generalni sekretar Udruženja za gas Srbije, ističe da bi kupovina distribucija u Crnoj Gori i Republici Srpskoj bila dobar potez.\n- Reč je o elektroprivredama koje su u ekspanziji, dobro posluju i veoma su perspektivne kompanije kada je reč o rezultatima u budućnosti. Samim tim kupovina distribucija u Crnoj Gori i Republici Srpskoj predstavljala bi dobar potez. Na tom planu treba slediti model investiranja državnih kompanija, Telekoma Srbije u Republici Srpskoj i EMS-a u Crnoj Gori. EPS bi dakle takođe trebalo da krene tim putem jer bi te dve akvizicije bile odlična stvar za Srbiju - zaključuje naš sagovornik.


Vulin:Srbija jedina stabilna zemlja u regionu - Studio B\nVulin:Srbija jedina stabilna zemlja u regionu\nVulin:Srbija jedina stabilna zemlja u regionu Tanjug\nObjavljeno: 15.05.2016. 13:01 Izmenjeno: 16.05.2016. 10:23\nMinistar za rad Aleksandar Vulin izjavio je da je Srbija jedina stabilna zemlja u regionu i da danas postoje interesi da se Balkan destabilizuje, a građani zavade i osiromaše, kako bi morali da slušaju sve što dolazi spolja.\n„Kada smo u predizbornoj kampanji govorili da su ovo izbori za stabilnost mnogi nam nisu verovali. Jedina stabilna zemlja u regionu je Srbija“, rekao je Vulin nakon obilaska Doma za decu u Zvečanskoj.\n„Građani su u ogromnoj većini glasali za jednu listu i jasno stavili do znanja gde je njihovo poverenje i kakvu Srbiju žele da vide. Taj scenario se primenio u svim zemljama u okruženju i taj scenario je uspeo u svim zemljama u okruženju osim u Srbiji“, rekao je Vulin.\nOn je podsetio na političku nestabilnost u Makedoniji, Crnoj Gora, BiH, Republici Srpskoj, Hrvatskoj.\nRS važnija i veća od političkih sukoba\nVulin je izjavio da je Republika Srpska veća i važnija od bilo kakvih političkih sukoba ili podela i da je dobro što su to razumili i vlast i opozicija u RS.\n„Uloga Srbije je na ovaj način još jednom osnažena i pokazano je da Srbija i Aleksandar Vučić vode politiku stabilnosti i da bez Srbije i poštovanja njenih interesa ne može biti stabilnosti u čitavom regionu“, rekao je Vulin.\n„Ukoliko predstavnici Srba u organima u Federaciji BiH i predstavnici u organima u RS ne mogu da pronađu zajednički jezik onda Dejtonski sporazum ne štiti Srbe u RS“, rekao je Vulin i pozvao političke aktere u RS da se tako ponašaju.\n„Mi ćemo pomoći i politički i finansijski da RS bude stabilna da bude očuvana,a li to nećemo moći da uradimo bez političara iz RS“, rekao je Vulin.\nVulin Ministar za rad, zapošljavanje, boračka i socijalna pitanja Aleksandar Vulin izrazio je danas očekivanje da će se Evropska unija oglasiti i osuditi odluku hrvatskog rukovodstva da položi venac na grob streljanim ustašama u Blajburgu, jer je bilo gde u Evropi takvo ponašanje nezamislivo.\nOn je na TV Pink ponovio da je hrvatsko rukovodsto tim potezom pokazalo da je izabralo ustašku stranu i istakao da „mi ne možemo da promenimo Hrvatsku, ali možemo da tražimo od Evrope da se ponaša prema svojoj članici onako kako bi se ponašala prema bilo kojoj drugoj zemlji, da takvo ponašanje kazni i zaštiti Srbiju“.\n„Zašto ćuti Evropa? Koliko sati, dana, nedelja je potrebno da rukovodstvo Evropske unije izađe i kaže – to nije politika Evropske unije. Apsolutno očekujem da to kažu“, istakao je ministar, ocenivši da je i ćutanje vid odgovora.\nVulin ukazuje da se u Blajburgu nije skupilo „200 usamljenih ludaka“, već 20.000 ljudi na čelu sa državnim vrhom – članovima vlade, izaslanicima predsednice Hrvatske, predsednikom Sabora, a došla je i hrvatska vojska da oda najviše moguće vojne počasti, priznajući kontinutet te armije sa ovom armijom koja danas postoji u Hrvatskoj.\n„Šta čeka Evropa? Nezamislivo je da se skupi 20.000 ljudi sa nacističkim simbolima na grobu Hermana Geringa i streljanih nacista u Nirnbergu i da Evropa mirno ćuti i gleda. A kako onda može da dozvoli da se 20.000 ljudi skupe na grobu hrvatskih nacista“, pita Vulin.\n„Želim da verujem da hrvatski narod nije izabrao ustašku stranu i da neće dozvoliti da ona postane dominantna. A Hrvatska će morati da shvati da u Srbiji ne može da ima nekoga ko će mirno da posmatra kako se ustaštvo rađa, razvija i raste“, istakao je Vulin.